ai4bharat/Pralekha huggingface dataset:
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਇਸ ਖੇਤਰ ਦੇ ਉਦਯੋਗਪਤੀਆਂ ਦਾ ਕਹਿਣਾ ਹੈ ਕਿ ‘ਆਤਮਨਿਰਭਰ ਭਾਰਤ ਅਭਿਯਾਨ’ ਅਧੀਨ ਆਰਥਿਕ ਪੈਕੇਜ ਫੌਰੀ ਤੇ ਲੰਮੇ ਸਮੇਂ ਦੀਆਂ ਲੋੜਾਂ ਪੂਰੀਆਂ ਕਰੇਗਾ
ਚੰਡੀਗੜ੍ਹ, 16 ਮਈ, 2020
ਇਸ ਖੇਤਰ ਦੇ ਉਦਯੋਗਪਤੀਆਂ ਦਾ ਕਹਿਣਾ ਹੈ ਕਿ ‘ਆਤਮਨਿਰਭਰ ਭਾਰਤ ਅਭਿਯਾਨ’ ਦੇ ਪਹਿਲੇ ਗੇੜ ’ਚ ਐਲਾਨਿਆ ਆਰਥਿਕ ਪੈਕੇਜ ਉਦਯੋਗ ਦੀਆਂ ਫੌਰੀ ਤੇ ਲੰਮੇ ਸਮੇਂ ਦੀਆਂ ਜ਼ਰੂਰਤਾਂ ਪੂਰੀਆਂ ਕਰੇਗਾ।
ਸੀਆਈਆਈ ਚੰਡੀਗੜ੍ਹ ਦੇ ਚੇਅਰਮੈਨ ਡਾ. ਸਤਿੰਦਰ ਪਾਲ ਸਿੰਘ ਨੇ ਕਿਹਾ ਕਿ ਸੂਖਮ–ਲਘੂ ਤੇ ਦਰਮਿਆਨੇ ਉੱਦਮਾਂ  ਦੀ ਗਿਣਤੀ ਵਧਣ ਦਾ ਲਾਭ ਇਸ ਖੇਤਰ ਨੂੰ ਲੰਮਾ ਮਿਲਦਾ ਰਹੇਗਾ ਅਤੇ ਕੋਲੇਟਰਲ ਆਵਸ਼ਕਤਾ/ਸ਼ਰਤ ਤੋਂ ਬਗ਼ੈਰ ਰਿਣ ਇੱਕ ਸੁਆਗਤਯੋਗ ਕਦਮ ਹੈ। ਕਾਰੋਬਾਰੀ ਅਦਾਰਿਆਂ ਨੂੰ ਰਾਹਤ ਪਹੁੰਚਾਉਣ ਲਈ 29 ਫ਼ਰਵਰੀ, 2020 ਨੂੰ ਬਕਾਇਆ ਰਹਿੰਦੇ ਕਰਜ਼ੇ ਦੇ 20% ਦੇ ਐਡੀਸ਼ਨਲ ਵਰਕਿੰਗ ਕੈਪੀਟਲ ਫ਼ਾਇਨਾਂਸ, ਵਿਆਜ ਦੀ ਰਿਆਇਤੀ ਦਰ ਉੱਤੇ ਮਿਆਦੀ ਕਰਜ਼ੇ ਦੀ ਸ਼ਕਲ ਵਿੱਚ ਮੁਹੱਈਆ ਕਰਵਾਇਆ ਜਾਵੇਗਾ। ਇਹ 25 ਕਰੋੜ ਰੁਪਏ ਦੇ ਬਕਾਏ ਤੇ 100 ਕਰੋੜ ਰੁਪਏ ਤੱਕ ਦੀ ਟਰਨਓਵਰ ਵਾਲੀਆਂ ਉਨ੍ਹਾਂ ਇਕਾਈਆਂ ਲਈ ਉਪਲਬਧ ਹੋਵੇਗਾ ਜਿਨ੍ਹਾਂ ਦੇ ਖਾਤੇ ਸਟੈਂਡਰਡ ਹਨ। ਇਕਾਈਆਂ ਨੂੰ ਕਿਸੇ ਤਰ੍ਹਾਂ ਦੀ ਗਰੰਟੀ ਜਾਂ ਆਪਣੀ ਖੁਦ ਦੀ ਕੋਲੇਟਰਲ ਨਹੀਂ ਦੇਣੀ ਹੋਵੇਗੀ। ਇਸ ਰਕਮ ਦੀ 100% ਗਰੰਟੀ ਭਾਰਤ ਸਰਕਾਰ ਵੱਲੋਂ ਦਿੱਤੀ ਜਾਵੇਗੀ ਤੇ ਇੰਝ 45 ਲੱਖ ਤੋਂ ਵੱਧ ਐੱਮਐੱਸਐੱਮਈ ਨੂੰ ਕੁੱਲ 3.0 ਲੱਖ ਕਰੋੜ ਰੁਪਏ ਦੀ ਤਰਲਤਾ  ਪ੍ਰਦਾਨ ਹੋਵੇਗੀ। ਰੁਪਏ 200 ਕਰੋੜ ਤੱਕ ਦੇ ਸਰਕਾਰੀ ਟੈਂਡਰਾਂ ਲਈ ਕੋਈ ਗਲੋਬਲ ਟੈਂਡਰ ਨਾ ਲੈਣ ਬਾਰੇ ਟਿੱਪਣੀ ਕਰਦਿਆਂ ਸ੍ਰੀ ਗਰੇਵਾਲ ਨੇ ਕਿਹਾ ਕਿ ਇਹ ਆਤਮਨਿਰਭਰਤਾ ਵੱਲ ਇੱਕ ਮਹੱਤਵਪੂਰਨ ਕਦਮ ਹੈ, ਜਿਸ ਨਾਲ ਸਥਾਨਕ ਐੱਮਐੱਸਐੱਮਈ ਪ੍ਰਤੀਯੋਗੀ ਬਣਨਗੀਆਂ। ਉਨ੍ਹਾਂ ਅੱਗੇ ਕਿਹਾ ਕਿ ਇਸ ਪੈਕੇਜ ਅਧੀਨ ਰੀਅਲ ਇਸਟੇਟ ਖੇਤਰ ਨਾਲ ਸਬੰਧਿਤ ਵਿਵਸਥਾਵਾਂ ਤੇ ਟੈਕਸ ਨਾਲ ਸਬੰਧਿਤ ਉਪਾਅ ਉੱਦਮੀਆਂ ਵਿੱਚ ਆਤਮਵਿਸ਼ਵਾਸ ਮਜ਼ਬੂਤ ਕਰਨਗੇ ਤੇ ਕਾਰੋਬਾਰ ਕਰਨਾ ਸੁਖਾਲਾ ਹੋਵੇਗਾ। ਚੈਂਬਰ ਆਵ੍ ਚੰਡੀਗੜ੍ਹ ਇੰਡਸਟ੍ਰੀਜ਼ ਦੇ ਪ੍ਰਧਾਨ ਨਵੀਨ ਮੰਗਲਾਨੀ ਨੇ ਕਿਹਾ ਕਿ ਪਿਛਲੇ ਡੇਢ ਮਹੀਨੇ ਤੋਂ ਉਦਯੋਗ ਬਹੁਤ ਔਖੇ ਸਮੇਂ ਵਿੱਚੋਂ ਲੰਘ ਰਹੇ ਹਨ ਅਤੇ ਇਹ ਪੈਕੇਜ ਉਦਯੋਗਪਤੀਆਂ ਦੇ ਹੱਥਾਂ ਵਿੱਚ ਕਰਜ਼ਿਆਂ ਰਾਹੀਂ ਲਿਕੁਇਡਿਟੀ  ਉਪਲਬਧ ਕਰਵਾਏਗਾ।

https://twitter.com/PIBChandigarh/status/1261590969960460288?s=09 

https://twitter.com/PIBChandigarh/status/1261591149887676418?s=09 
ਹਰਿਆਣਾ ਦੇ ਜੀਂਦ ਜ਼ਿਲ੍ਹੇ ਦੇ ਉਦਯੋਗਪਤੀਆਂ ਨੇ ਕਿਹਾ ਕਿ ਐੱਮਐੱਸਐੱਮਈਜ਼ ਲਈ ਐਲਾਨੀਆਂ ਵੱਡੀਆਂ ਰਿਆਇਤਾਂ ਨਾਲ ਉਦਯੋਗ ਨੂੰ ਪੁਨਰ–ਸੁਰਜੀਤ ਹੋਣ ਵਿੱਚ ਮਦਦ ਮਿਲੇਗੀ, ਜੋ ਕੋਵਿਡ–19 ਲੌਕਡਾਊਨਜ਼ ਕਾਰਨ ਬਹੁਤ ਬੁਰੀ ਤਰ੍ਹਾਂ ਪ੍ਰਭਾਵਿਤ ਹੋਇਆ ਹੈ। ਇੱਕ ਉਦਯੋਗਪਤੀ ਨੇ ਕਿਹਾ ਕਿ ਡਿਸਕੌਮਸ  ਨੂੰ ਮੁਹੱਈਆ ਕਰਵਾਏ ਗਏ 90,000 ਕਰੋੜ ਰੁਪਏ ਦਾ ਲਾਭ ਉਦਯੋਗਾਂ ਨੂੰ ਹੋਵੇਗਾ। ਬੁੱਧਵਾਰ ਨੂੰ ਐਲਾਨੇ ਗਏ ਆਰਥਿਕ ਪੈਕੇਜ ਅਧੀਨ, ਬਿਜਲੀ ਵਿੱਤ ਨਿਗਮ ਅਤੇ ਗ੍ਰਾਮੀਣ ਬਿਜਲਈਕਰਣ ਨਿਗਮ ਨਾਲ ਡਿਸਕੌਮਸ  ਵਿੱਚ ਦੋ ਸਮਾਨ ਕਿਸ਼ਤਾਂ ’ਚ 90,000 ਕਰੋੜ ਰੁਪਏ ਦੀ ਤਰਲਤਾ ਆਵੇਗੀ। ਡਿਸਕੌਮਸ  ਵੱਲੋਂ ਇਸ ਰਕਮ ਦੀ ਵਰਤੋਂ ਟ੍ਰਾਂਸਮਿਸ਼ਨ ਤੇ ਬਿਜਲੀ ਉਤਪਾਦਨ ਕੰਪਨੀਆਂ ਦੇ ਬਕਾਏ ਅਦਾ ਕਰਨ ਲਈ ਕੀਤੀ ਜਾਵੇਗੀ। ਇੱਕ ਹੋਰ ਉਦਯੋਗਪਤੀ ਨੇ ਛੋਟੇ ਉਦਯੋਗਾਂ ਲਈ ਪੈਕੇਜ ਬਾਰੇ ਸਕਾਰਾਤਮਕ ਆਸ ਪ੍ਰਗਟਾਈ।


https://twitter.com/PIBChandigarh/status/1261547560449110018?s=09 
ਜਲੰਧਰ, ਪੰਜਾਬ ’ਚ ਖੇਡ–ਟ੍ਰਾਫ਼ੀਆਂ ਦੇ ਨਿਰਮਾਤਾ ਸ੍ਰੀ ਬੇਦੀ ਨੇ ਕਿਹਾ ਕਿ ਵਿੱਤ ਮੰਤਰੀ ਵੱਲੋਂ ਐਲਾਨਿਆ ਆਰਥਿਕ ਪੈਕੇਜ ਐੱਮਐੱਸਐੱਮਈ ਖੇਤਰ ਲਈ ਇੱਕ ਜੀਵਨ–ਰੇਖਾ ਵਜੋਂ ਕੰਮ ਕਰੇਗਾ। ਇਸ ਨਾਲ ਨਾ ਸਿਰਫ਼ ਇਸ ਖੇਤਰ ਦੀ ਵਿਵਹਾਰਕਤਾ ਯਕੀਨੀ ਹੋਵੇਗੀ, ਸਗੋਂ ‘ਮੇਕ ਇਨ ਇੰਡੀਆ’ ਨੂੰ ਵੀ ਉਤਸ਼ਾਹ ਮਿਲੇਗਾ।
ਸ੍ਰੀ ਬੇਦੀ, ਜਲੰਧਰ, ਪੰਜਾਬ)
https://twitter.com/PIBChandigarh/status/1261244153771331584?s=09 
ਭਾਰਤ ਸਰਕਾਰ ਵੱਲੋਂ ‘ਆਤਮਨਿਰਭਰ ਭਾਰਤ ਅਭਿਯਾਨ’ ਅਧੀਨ ਅਰਥਵਿਵਸਥਾ, ਬੁਨਿਆਦੀ ਢਾਂਚੇ, ਸਿਸਟਮ, ਜੀਵੰਤ ਡੈਮੋਗ੍ਰਾਫੀ ਤੇ ਮੰਗ ਉੱਤੇ ਧਿਆਨ ਕੇਂਦ੍ਰਿਤ ਕਰਦਿਆਂ ਬੁੱਧਵਾਰ ਤੋਂ ਆਰਥਿਕ ਪ੍ਰੋਤਸਾਹਨ ਪੈਕੇਜਾਂ ਦੀ ਲੜੀ ਦਾ ਐਲਾਨ ਕੀਤਾ ਜਾ ਰਿਹਾ ਹੈ।
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਈ ਪੀ ਐੱਸ 1995 ਤਹਿਤ ਸਕੀਮ ਸਰਟੀਫਿਕੇਟ ਦੀ ਅਰਜ਼ੀ ਹੁਣ ਉਮੰਗ ਐਪਲੀਕੇਸ਼ਨ ਤੇ ਉਪਲਬੱਧ ਹੈ
ਉਮੰਗ ਐਪ ਉੱਪਰ ਈ ਪੀ ਐੱਫ ਓ ਸੇਵਾਵਾਂ ਨੂੰ ਵੱਡੀ ਗਿਣਤੀ ਵਿੱਚ ਅਸੈੱਸ ਕੀਤਾ ਗਿਆ ; ਇਸ ਐਪ ਤੇ 2019 ਤੋਂ ਹੁਣ ਤੱਕ 47.3 ਕਰੋੜ ਕਲਿੱਕ ਹਿੱਟ ਕੀਤੇ ਗਏ , ਜਿਹਨਾਂ ਵਿੱਚੋਂ 41.6 ਕਰੋੜ ਜਾਂ 88% ਈ ਪੀ ਐੱਫ ਓ ਸੇਵਾਵਾਂ ਲਈ ਸਨ
ਯੂਨੀਫਾਈਡ ਮੋਬਾਇਲ ਐਪਲੀਕੇਸ਼ਨ ਫਾਰ ਨਿਊ ਏਜ ਗਵਰਨੈਂਸ  , ਉਮੰਗ ਕੋਵਿਡ -19 ਦੌਰਾਨ ਸਭ ਤੋਂ ਜਿ਼ਆਦਾ ਹਿੱਟ ਹੋਣ ਵਾਲੀ ਐਪ ਰਹੀ ਹੈ , ਜਿਸ ਨੇ ਗਾਹਕਾਂ ਨੂੰ ਮਹਾਮਾਰੀ ਦੌਰਾਨ ਆਪਣੇ ਘਰਾਂ ਵਿੱਚ ਆਰਾਮ ਨਾਲ ਬੈਠ ਕੇ ਇਸ ਦੀਆਂ ਸੇਵਾਵਾਂ ਪ੍ਰਾਪਤ ਕਰਵਾਈਆਂ ਤੇ ਜੋ ਉਹਨਾਂ ਗਾਹਕਾਂ ਨੂੰ ਬਿਨਾਂ ਕਿਸੇ ਝੰਜਟ ਤੋਂ ਮਿਲੀਆਂ । ਉਮੰਗ ਐਪ ਤੇ ਪਹਿਲਾਂ ਤੋਂ ਉਪਲਬੱਧ 16 ਸੇਵਾਵਾਂ ਵਿੱਚ ਈ ਪੀ ਐੱਫ ਓ ਨੇ ਇੱਕ ਹੋਰ ਨਵੀਂ ਸੇਵਾ ਸ਼ੁਰੂ ਕੀਤੀ ਹੈ , ਜੋ ਈ ਪੀ ਐੱਸ ਮੈਂਬਰਾਂ ਨੂੰ ਕਰਮਚਾਰੀ ਪੈਨਸ਼ਨ ਸਕੀਮ 1995 ਤਹਿਤ ਸਕੀਮ ਸਰਟੀਫਿਕੇਟ ਲਈ ਅਰਜ਼ੀ ਦੇਣ ਲਈ ਸ਼ੁਰੂ ਕੀਤੀ ਗਈ ਹੈ । ਸਕੀਮ ਸਰਟੀਫਿਕੇਟ ਉਹਨਾਂ ਮੈਂਬਰਾਂ ਨੂੰ ਜਾਰੀ ਕੀਤਾ ਜਾਂਦਾ ਹੈ , ਜੋ ਆਪਣਾ ਈ ਪੀ ਐੱਫ ਓ ਰਾਸ਼ੀ  ਕਢਾਅ ਲੈਂਦੇ ਹਨ ਪਰ ਈ ਪੀ ਐੱਫ ਓ ਦੀ ਮੈਂਬਰਸ਼ਿਪ ਕਾਇਮ ਰੱਖਣਾ ਚਾਹੁੰਦੇ ਹਨ ਤਾਂ ਜੋ ਰਿਟਾਇਰਮੈਂਟ ਵੇਲੇ ਮਿਲਣ ਵਾਲੇ ਪੈਨਸ਼ਨ ਫਾਇਦੇ ਲੈ ਸਕਣ । ਇੱਕ ਮੈਂਬਰ ਪੈਨਸ਼ਨ ਲੈਣ ਯੋਗ ਤਾਂ ਬਣਦਾ ਹੈ ਜੇ ਉਹ ਲਗਾਤਾਰ ਈ ਪੀ ਐੱਸ 1995 ਦਾ ਘੱਟੋ ਘੱਟ 10 ਸਾਲ ਤੱਕ ਮੈਂਬਰ ਰਹਿ ਚੁੱਕਾ ਹੋਵੇ । ਨਵੀਂ ਨੌਕਰੀ ਵਿੱਚ ਭਰਤੀ ਹੋਣ ਵੇਲੇ ਇਹ ਸਰਟੀਫਿਕੇਟ ਸੁਨਿਸ਼ਚਿਤ ਕਰਦਾ ਹੈ ਕਿ ਪਿਛਲੇ ਪੈਨਸ਼ਨ ਯੋਗ ਸਰਵਿਸ ਨੂੰ ਨਵੇਂ ਮਾਲਕ ਵੱਲੋਂ ਪੈਨਸ਼ਨ ਯੋਗ ਸਰਵਿਸ ਵਿੱਚ ਜੋੜਿਆ ਜਾਵੇ , ਜਿਸ ਨਾਲ ਪੈਨਸ਼ਨ ਰਾਸ਼ੀ ਵੱਧ ਜਾਂਦੀ ਹੈ । ਹੋਰ , ਸਕੀਮ ਸਰਟੀਫਿਕੇਟ ਪਰਿਵਾਰਕ ਮੈਂਬਰਾਂ ਲਈ ਵੀ ਫਾਇਦੇਮੰਦ ਹੈ , ਕਿਉਂਕਿ ਉਹ ਇਸ ਨਾਲ ਜੇਕਰ ਯੋਗ ਮੈਂਬਰ ਦੀ ਬੇਵਕਤ ਮੌਤ ਹੋ ਜਾਂਦੀ ਹੈ ਤਾਂ ਫੈਮਿਲੀ ਪੈਨਸ਼ਨ ਲੈ ਸਕਦੇ ਹਨ ।
ਉਮੰਗ ਐਪ ਰਾਹੀਂ ਸਕੀਮ ਸਰਟੀਫਿਕੇਟ ਲਈ ਅਰਜ਼ੀ ਦੇਣਾ ਹੁਣ ਸੌਖਾ ਹੋਣ ਨਾਲ ਮੈਂਬਰਾਂ ਨੂੰ ਵਿਅਕਤੀਗਤ ਤੌਰ ਤੇ ਪੇਸ਼ ਹੋ ਕੇ ਸਰਟੀਫਿਕੇਟ ਲੈਣ ਵਾਲੀਆਂ ਬੇਲੋੜਾਂ ਮੁਸ਼ਕਲਾਂ ਨੂੰ ਟਾਲਿਆ ਜਾ ਸਕੇਗਾ ਅਤੇ ਬੇਲੋੜਾ ਪੇਪਰ ਵਰਕ ਵੀ ਖ਼ਤਮ ਹੋ ਜਾਵੇਗਾ । ਇਸ ਸਹੂਲਤ ਦਾ ਫਾਇਦਾ 5.89 ਕਰੋੜ ਸਬਸਕ੍ਰਾਈਬਰਸ ਨੂੰ ਹੋਵੇਗਾ ।
ਉਮੰਗ ਐਪ ਦੀ ਇਹ ਸੇਵਾ ਲੈਣ ਲਈ ਐਕਟਿਵ ਯੁਨੀਵਰਸਲ ਅਕਾਉਂਟ ਨੰਬਰ  ਅਤੇ ਇੱਕ ਮੋਬਾਇਲ ਨੰਬਰ ਦਾ ਈ ਐੱਫ ਓ ਕੋਡ ਰਜਿਸਟਰ ਹੋਣਾ ਜ਼ਰੂਰੀ ਹੈ । ਸਬਸਕ੍ਰਾਈਬਰਸ ਦੇ ਘਰਾਂ ਤੱਕ ਇਹ ਸੇਵਾ ਮੁਹੱਈਆ ਕਰਨ ਲਈ ਅਤਿ ਆਧੁਨਿਕ ਸਫ਼ਲਤਾਪੂਰਵਕ ਤਕਨਾਲੋਜੀ ਲਿਆ ਕੇ ਈ ਪੀ ਐੱਫ ਓ ਵੱਲੋਂ ਉਮੰਗ ਐਪ ਰਾਹੀਂ ਹਰਮਨ ਪਿਆਰੀ ਸੇਵਾ ਮੁਹੱਈਆ ਕਰਨ ਵਾਲਾ ਅਦਾਰਾ ਬਣਾ ਗਿਆ ਹੈ । ਅਗਸਤ 2019 ਤੋਂ ਹੁਣ ਤੱਕ 47.3 ਕਰੋੜ ਹੋਏ ਹਿੱਟਸ ਵਿੱਚੋਂ 41.6 ਕਰੋੜ ਜਾਂ 88% ਈ ਪੀ ਐੱਫ ਓ ਸੇਵਾਵਾਂ ਲਈ ਸਨ । ਮੋਬਾਇਲ ਫੋਨਸ ਰਾਹੀਂ ਡਿਜੀਟਲ ਕਨੈਕਟਿਵਿਟੀ ਵਿੱਚ ਭਾਰਤ ਅੰਦਰ ਬੜਾ ਵੱਡਾ ਵਾਧਾ ਦੇਖਣ ਨੂੰ ਮਿਲਿਆ ਹੈ । ਉਮੰਗ ਐਪ ਰਾਹੀਂ ਹੋਰ ਤੇ ਹੋਰ ਸੇਵਾਵਾਂ ਮੈਂਬਰਾਂ ਨੂੰ ਡਿਜੀਟਲੀ ਅਸੈੱਸ ਕਰਨ ਲਈ ਮੁਹੱਈਆ ਕਰ ਰਿਹਾ ਹੈ ਭਾਵੇਂ ਉਹ ਦੂਰ ਦੁਰਾਢੀਆਂ ਥਾਵਾਂ ਤੇ ਹੋਣ ।
ਉਮੰਗ ਬਾਰੇ :—
ਉਮੰਗ  ਇਲਕੈਟ੍ਰੋਨਿਕਸ ਤੇ ਸੂਚਨਾ ਤਕਨਾਲੋਜੀ ਮੰਤਰਾਲੇ  ਅਤੇ ਨੈਸ਼ਨਲ ਈ ਗਰਵਨੈਂਸ ਡਵੀਜ਼ਨ  ਨੇ ਭਾਰਤ ਵਿੱਚ ਮੋਬਾਇਲ ਗਰਵਨੈਂਸ ਲਈ ਵਿਕਸਿਤ ਕੀਤਾ ਹੈ ।
ਉਮੰਗ ਸਾਰੇ ਭਾਰਤੀ ਨਾਗਰਿਕਾਂ ਨੂੰ ਇੱਕ ਪਲੇਟਫਾਰਮ ਤੇ ਪੂਰੇ ਭਾਰਤ ਅੰਦਰ ਈ—ਗੋਵ ਸੇਵਾਵਾਂ ਜੋ ਕੇਂਦਰ ਤੋਂ ਸਥਾਨਕ ਸਰਕਾਰ ਸੰਸਥਾਵਾਂ ਅਤੇ ਹੋਰ ਨਾਗਰਿਕ ਕੇਂਦਰ ਸੇਵਾਵਾਂ ਮੁਹੱਈਆ ਕਰਦੀ ਹੈ ।
(ਆਰ ਸੀ ਜੇ / ਆਰ ਐੱਨ ਐੱਮ / ਆਈ ਏ
ਰੇਲ ਮੰਤਰਾਲਾ
ਭਾਰਤੀ ਰੇਲਵੇ ਅਗਲੇ 24 ਘੰਟਿਆਂ ਵਿੱਚ 140 ਮੀਟ੍ਰਿਕ ਟਨ ਤੋਂ ਵੱਧ ਲਿਕਵਿਡ ਆਕਸੀਜਨ ਪਹੁੰਚਾਵੇਗੀ
70 ਮੀਟ੍ਰਿਕ ਟਨ ਲਿਕਵਿਡ ਮੈਡੀਕਲ ਆਕਸੀਜਨ ਲੈ ਕੇ ਇੱਕ ਆਕਸੀਜਨ ਐਕਸਪ੍ਰੈੱਸ ਅੱਜ ਰਾਤ ਦਿੱਲੀ ਦੇ ਲਈ ਰਵਾਨਾ ਹੋਵੇਗੀ
ਭਾਰਤੀ ਰੇਲਵੇ ਨੇ ਸੰਭਾਵਿਤ ਆਕਸੀਜਨ ਟਰਾਂਸਪੋਟੇਸ਼ਨ ਦੇ ਲਈ ਕਈ ਰੂਟਾਂ ਦੀ ਪਛਾਣ ਕੀਤੀ
ਰੈਂਪਸ ਅਤੇ ਰੈਕਸ ਤਿਆਰ
ਭਾਰਤੀ ਰੇਲਵੇ, ਮਿਸ਼ਨ ਮੋਡ ਵਿੱਚ, ਅਗਲੇ 24 ਘੰਟਿਆਂ ਵਿੱਚ 140 ਮੀਟ੍ਰਿਕ ਟਨ ਤੋਂ ਵੱਧ ਲਿਕਵਿਡ ਆਕਸੀਜਨ ਪਹੁੰਚਾਉਣ ਜਾ ਰਿਹਾ ਹੈ। ਇਸ ਸਮੇਂ 9 ਟੈਂਕਰ ਪਹਿਲਾਂ ਤੋਂ ਹੀ ਪਰਿਚਾਲਨ ਵਿੱਚ ਹਨ, ਜਿਨ੍ਹਾਂ ਵਿੱਚ 5 ਅੱਜ ਰਾਤ ਲਖਨਊ ਪਹੁੰਚਣਗੇ। ਲਿਕਵਿਡ ਮੈਡੀਕਲ ਆਕਸੀਜਨ  ਦੇ ਬਾਕੀ 4 ਕੰਟੇਨਰਾਂ, ਜੋ ਕਿ ਪਹਿਲਾਂ ਹੀ ਬੋਕਾਰੋ ਤੋਂ ਚਲ ਚੁੱਕੇ ਹਨ, ਕੱਲ੍ਹ ਸਵੇਰੇ ਤੱਕ ਲਖਨਊ ਪਹੁੰਚਣ ਦੀ ਉਮੀਦ ਹੈ।
ਹੁਣ ਤੱਕ, ਆਕਸੀਜਨ ਐਕਸਪ੍ਰੈੱਸ ਰੇਲ ਗੱਡੀਆਂ ਮੁੰਬਈ ਤੋਂ ਵਿਜਾਗ ਦੇ ਵਿਚਕਾਰ ਨਾਗਪੁਰ ਦੇ ਰਸਤੇ ਨਾਸਿਕ ਤੱਕ ਅਤੇ ਲਖਨਊ ਤੋਂ ਬੋਕਾਰੋ ਤੱਕ ਅਤੇ ਵਾਪਸੀ ਲਈ ਚੱਲੀਆਂ ਹਨ। ਹੁਣ ਤੱਕ ਲਗਭਗ 150 ਟਨ ਲਿਕਵਿਡ ਆਕਸੀਜਨ ਵਾਲੇ ਕੁੱਲ 10 ਕੰਟੇਨਰਾਂ ਦੀ ਢੁਆਈ ਕੀਤੀ ਜਾ ਚੁੱਕੀ ਹੈ।
ਵਰਤਮਾਨ ਵਿੱਚ, 9 ਟੈਂਕਰ ਪਹਿਲਾਂ ਤੋਂ ਹੀ ਰਸਤੇ ਵਿੱਚ ਹਨ। ਇਨ੍ਹਾਂ ਵਿੱਚੋਂ 5 ਟੈਂਕਰ ਅੱਜ ਰਾਤ ਲਖਨਊ ਪਹੁੰਚ ਜਾਣਗੇ। ਲਿਕਵਿਡ ਮੈਡੀਕਲ ਆਕਸੀਜਨ  ਦੇ ਬਾਕੀ 4 ਕੰਟੇਨਰਾਂ, ਜੋ ਕਿ ਪਹਿਲਾਂ ਹੀ ਬੋਕਾਰੋ ਤੋਂ ਚੱਲ ਚੁੱਕੇ ਹਨ, ਅੱਜ ਰਾਤ ਲਖਨਊ ਪਹੁੰਚਣ ਦੀ ਉਮੀਦ ਹੈ।
4 ਟੈਂਕਰਾਂ  ਨੂੰ ਲੈ ਕੇ ਇੱਕ ਆਕਸੀਜਨ ਐਕਸਪ੍ਰੈੱਸ ਰੇਲਗੱਡੀ ਅੱਜ ਰਾਤ ਛੱਤੀਸਗੜ੍ਹ ਦੇ ਰਾਏਗੜ੍ਹ ਤੋਂ ਦਿੱਲੀ ਦੇ ਲਈ ਰਵਾਨਾ ਹੋਵੇਗੀ।
ਭਾਰਤੀ ਰੇਲਵੇ ਨੇ ਦਿੱਲੀ ਸਰਕਾਰ ਨੂੰ ਰੋਡ ਟੈਂਕਰਾਂ ਨੂੰ ਪ੍ਰਾਪਤ ਕਰਨ ਦੇ ਲਈ ਸੂਚਿਤ ਵੀ ਕਰ ਦਿੱਤਾ ਹੈ। ਭਾਰਤੀ ਰੇਲਵੇ ਦੁਰਗਾਪੁਰ ਤੋਂ ਦਿੱਲੀ ਤੱਕ ਕੰਟੇਨਰ ਵੈਗਨਾਂ ਦੇ ਜ਼ਰੀਏ ਆਕਸੀਜਨ ਕੰਟੇਨਰਾਂ ਦੀ ਢੁਆਈ ਲਈ ਵੀ ਤਿਆਰ ਹੈ।
ਭਾਰਤੀ ਰੇਲਵੇ ਹੇਠ ਲਿਖੇ ਰੂਟਾਂ ਦੇ ਜ਼ਰੀਏ ਆਕਸੀਜਨ ਲਿਜਾਣ ਲਈ ਪੂਰੀ ਤਰ੍ਹਾਂ ਤਿਆਰ ਹੈ:
ਮਹਾਰਾਸ਼ਟਰ ਵਿੱਚ ਵਧੇਰੇ ਲਿਕਵਿਡ ਮੈਡੀਕਲ ਆਕਸੀਜਨ ਦੀ ਸਪਲਾਈ ਦੇ ਲਈ, ਭਾਰਤੀ ਰੇਲਵੇ ਨੇ ਜਾਮਨਗਰ ਤੋਂ ਮੁੰਬਈ ਤੱਕ ਅਤੇ ਵਿਜਾਗ / ਅੰਗੁਲ ਤੋਂ ਨਾਗਪੁਰ / ਪੁਣੇ ਦੇ ਲਈ ਆਕਸੀਜਨ ਦੀ ਟਰਾਂਸਪੋਰਟ ਦੀ ਯੋਜਨਾ ਬਣਾਈ ਹੈ।
ਭਾਰਤੀ ਰੇਲਵੇ ਨੇ ਤੇਲੰਗਾਨਾ ਨੂੰ ਲਿਕਵਿਡ ਮੈਡੀਕਲ ਆਕਸੀਜਨ ਪਹੁੰਚਾਉਣ ਦੇ ਲਈ ਅੰਗੁਲ ਤੋਂ ਸਿਕੰਦਰਾਬਾਦ ਤੱਕ ਦੇ ਰਸਤੇ ਦੀ ਪਛਾਣ ਕੀਤੀ ਹੈ।
ਆਂਧਰਾ ਪ੍ਰਦੇਸ਼ ਦੇ ਲਈ, ਭਾਰਤੀ ਰੇਲਵੇ ਨੇ ਲਿਕਵਿਡ ਮੈਡੀਕਲ ਆਕਸੀਜਨ ਨੂੰ ਅੰਗੁਲ ਤੋਂ ਵਿਜੈਵਾੜਾ ਤੱਕ ਲਿਜਾਣ ਦੀ ਯੋਜਨਾ ਬਣਾਈ ਹੈ।
ਮੱਧ ਪ੍ਰਦੇਸ਼ ਦੇ ਲਈ, ਭਾਰਤੀ ਰੇਲਵੇ ਨੇ ਲਿਕਵਿਡ ਮੈਡੀਕਲ ਆਕਸੀਜਨ ਦੀ ਟਰਾਂਸਪੋਟੇਸ਼ਨ ਦੇ ਲਈ ਜਮਸ਼ੇਦਪੁਰ ਤੋਂ ਜਬਲਪੁਰ ਤੱਕ ਦੇ ਰਸਤੇ ਦੀ ਪਛਾਣ ਕੀਤੀ ਹੈ।
ਇੱਕ ਕ੍ਰਾਇਓਜੇਨਿਕ ਕਾਰਗੋ ਹੋਣ ਦੇ ਚਲਦੇ ਲਿਕਵਿਡ ਆਕਸੀਜਨ ਦੇ ਟਰਾਂਸਪੋਰਟ ਵਿੱਚ ਕਈ ਸੀਮਾਵਾਂ ਹੁੰਦੀਆਂ ਹਨ ਜਿਵੇਂ ਕਿ ਇਸ ਨੂੰ ਲਿਜਾਣ ਦੇ ਲਈ ਵੱਧ ਤੋਂ ਵੱਧ ਨਿਸ਼ਚਿਤ ਗਤੀ ਤੇ ਇਸ ਨੂੰ ਲੋਡ ਕਰਨ ਤੇ ਰੈਂਪ ਦੀ ਉਪਲਬਧਤਾ ਆਦਿ ਕਈ ਸੀਮਾਵਾਂ ਦੇ ਅੰਦਰ ਇਸ ਦਾ ਟਰਾਂਸਪੋਰਟ ਕਰਨਾ ਪੈਂਦਾ ਹੈ। ਲਿਕਵਿਡ ਆਕਸੀਜਨ ਦੇ ਟਰਾਂਸਪੋਰਟ ਦੇ ਲਈ ਰੂਟ  ਕਰਨ ਦੇ ਕ੍ਰਮ ਵਿੱਚ  ਉਸ ਰੂਟ ਵਿੱਚ ਵੱਧ ਤੋਂ ਵੱਧ ਕਲੀਯਰੈਂਸ ਦੀ ਉਪਲਬਧਤਾ ਦਾ ਵੀ ਧਿਆਨ ਰੱਖਣਾ ਹੁੰਦਾ ਹੈ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਵੈਟਰਨ ਐਕਟਰ ਬਿਸਵਜੀਤ ਚੈਟਰਜੀ ਨੂੰ ਇੰਟਰਨੈਸ਼ਨਲ ਫਿਲਮ ਫੈਸਟੀਵਲ ਆਵ੍ ਇੰਡੀਆ –51 ਦੇ ਸਮਾਪਨ ਸਮਾਰੋਹ ਸਮੇਂ ‘ਸਾਲ ਦੀ ਭਾਰਤੀ ਸ਼ਖ਼ਸੀਅਤ’ ਪੁਰਸਕਾਰ ਨਾਲ ਸਨਮਾਨਿਤ ਕੀਤਾ ਗਿਆ
“ਬੰਗਲਾਦੇਸ਼ ਤੇ ਭਾਰਤ ਇੱਕ ਹਨ, ਵੱਖ ਨਹੀਂ”
ਗੋਆ’ਚ ਇੰਟਰਨੈਸ਼ਨਲ ਫਿਲਮ ਫੈਸਟੀਵਲ ਆਵ੍ ਇੰਡੀਆ  ਦੇ 51ਵੇਂ ਸੰਸਕਰਣ ਨੇ ਹਿੰਦੀ ਅਤੇ ਬੰਗਾਲੀ ਸਿਨੇਮਾ ਦੇ ਵੈਟਰਨ ਐਕਟਰ, ਨਿਰਮਾਤਾ, ਡਾਇਰੈਕਟਰ ਬਿਸਵਜੀਤ ਚੈਟਰਜੀ ਨੂੰ ਅੱਜ’ਸਲ ਦੀ ਭਾਰਤੀ ਸ਼ਖ਼ਸੀਅਤ ਪੁਰਸਕਾਰ’ ਨਾਲ ਸਨਮਾਨਿਤ ਕੀਤਾ ਹੈ। ਇਸ ਐਕਟਰ ਨੂੰ ਅੱਜ ਇਹ ਪੁਰਸਕਾਰ ਇੱਫੀ ਦੇ ਸਮਾਪਨ ਸਮਾਰੋਹ ਸਮੇਂ ਗੋਆ ਦੇ ਰਾਜਪਾਲ ਸ਼੍ਰੀ ਭਗਤ ਸਿੰਘ ਕੋਸ਼ਿਯਾਰੀ, ਗੋਆ ਦੇ ਮੁੱਖ ਮੰਤਰੀ ਡਾ. ਪ੍ਰਮੋਦ ਸਾਵੰਤ ਅਤੇ ਕੇਂਦਰੀ ਵਾਤਾਵਰਣ, ਵਣ ਤੇ ਜਲਵਾਯੂ ਪਰਿਵਰਤਨ ਰਾਜ ਮੰਤਰੀ ਸ਼੍ਰੀ ਬਾਬੁਲ ਸੁਪ੍ਰਿਯੋ ਦੁਆਰਾ ਭੇਟ ਕੀਤਾ ਗਿਆ ਹੈ।
ਇਸ ਪੁਰਸਕਾਰ ਦਾ ਐਲਾਨ 16 ਜਨਵਰੀ, 2021 ਨੂੰ ਕੇਂਦਰੀ ਸੂਚਨਾ ਤੇ ਪ੍ਰਸਾਰਣ ਮੰਤਰੀ ਸ਼੍ਰੀ ਪ੍ਰਕਾਸ਼ ਜਾਵੜੇਕਰ ਨੇ ਇਸ ਫੈਸਟੀਵਲ ਦੇ ਉਦਘਾਟਨ ਸਮਾਰੋਹ ਮੌਕੇ ਕੀਤਾ ਸੀ।
ਇਸ ਮੌਕੇ ਬੋਲਦਿਆਂ ਵੈਟਰਨ ਐਕਟਰ ਨੇ ਕਿਹਾ: ‘ਮੈਂ ਭਾਰਤ ਸਰਕਾਰ ਅਤੇ ਸੂਚਨਾ ਤੇ ਪ੍ਰਸਾਰਣ ਮੰਤਰਾਲੇ ਦਾ ਤਹਿ–ਦਿਲੋਂ ਧੰਨਵਾਦੀ ਹਾਂ ਕਿ ਉਨ੍ਹਾਂ ਮੈਨੂੰ ਇਸ ਪੁਰਸਕਾਰ ਨਾਲ ਨਿਵਾਜ਼ਿਆ। ਇਸ ਸਾਲ, ਸਾਨੂੰ ਪਤਾ ਲੱਗਾ ਕਿ ਬੰਗਲਾਦੇਸ਼ ਸਾਡਾ ਫ਼ੋਕਸ ਦੇਸ਼ ਹੈ, ਇੱਕ ਅਜਿਹਾ ਦੇਸ਼ ਜਿਸ ਨਾਲ ਮੇਰਾ ਡੂੰਘਾ ਸਬੰਧ ਹੈ। ਜਦੋਂ ਬੰਗਲਾਦੇਸ਼ ਉੱਤੇ ਹਮਲਾ ਹੋਇਆ ਸੀ, ਸੂਝਵਾਨ ਡਾਇਰੈਕਟਰ ਰਿਤਵਿਕ ਗਾਤਕ ਮੇਰੇ ਨਾਲ ਮੁੰਬਈ’ਚ ਸਨ ਅਤੇ ਅਸੀਂ ਅਕਸਰ ਬੰਗਬੰਧੂ ਸ਼ੇਖ਼ ਮੁਜੀਬੁਰ ਰਹਿਮਾਨ ਦੇ ਭਾਸ਼ਣਾਂ ਤੋਂ ਪ੍ਰੇਰਿਤ ਹੁੰਦੇ ਰਹਿੰਦੇ ਸਾਂ। ਤਦ ਰਿਤਵਿਕ ਦਾ ਦੇ ਸੁਝਾਅ ਅਨੁਸਾਰ ਅਸੀਂ ਇੱਕ ਦਸਤਾਵੇਜ਼ੀ ਫ਼ਿਲਮ ‘ਦੇਅਰ ਫ਼ਲੋਅਜ਼ ਪਦਮਾ, ਦਿ ਮਦਰ ਰਿਵਰ’ ਬਣਾਈ ਸੀ; ਬਾਅਦ’ਚ ਮੈਂ ਢਾਕਾ ਗਿਆ ਤੇ ਉਹ ਫ਼ਿਲਮ ਬੰਗਬੰਧੂ ਨੂੰ ਭੇਟ ਕੀਤੀ। ਮੈਂ ਉਨ੍ਹਾਂ ਦੇ ਦਫ਼ਤਰ’ਚ ਦੋ ਪੇਂਟਿੰਗਜ਼ ਵੇਖੀਆਂ, ਉਹ ਗੁਰੂਦੇਵ ਰਾਬਿੰਦਰਨਾਥ ਟੈਗੋਰ ਅਤੇ ਨੇਤਾਜੀ ਸੁਭਾਸ਼ ਚੰਦਰ ਬੋਸ ਦੀਆਂ ਸਨ। ਮੈਂ ਬੰਗਲਾਦੇਸ਼ ਤੋਂ ਮਿਲੇ ਪਿਆਰ ਨੂੰ ਕਦੇ ਵੀ ਨਹੀਂ ਭੁਲਾ ਸਕਦਾ। ਬੰਗਲਾਦੇਸ਼ ਤੇ ਭਾਰਤ ਇੱਕ ਹਨ, ਅਸੀਂ ਭਰਾ ਹਾਂ; ਅਸੀਂ ਵੱਖ ਨਹੀਂ ਹਾਂ।’
ਐਕਟਰ ਨੇ ਪੁਰਾਣੀਆਂ ਯਾਦਾਂ ਸਾਂਝੀਆਂ ਕਰਦਿਆਂ ਕਿਹਾ ਕਿ ਉਹ ਗਾਇਕ ਤੇ ਨਿਰਮਾਤਾ ਹੇਮੰਤ ਕੁਮਾਰ ਦੇ ਰਿਣੀ ਹਨ, ਜੋ ਉਨ੍ਹਾਂ ਨੂੰ ਬੰਗਲਾਦੇਸ਼ ਤੋਂ ਮੁੰਬਈ ਲੈ ਕੇ ਆਏ ਸਨ।
ਇਸ ਮੌਕੇ ਇੱਕ ਵੀਡੀਓ ਚਲਾਈ ਗਈ, ਜਿਸ ਵਿੱਚ ਉਨ੍ਹਾਂ ਖ਼ਾਸ ਤੌਰ’ਤੇ ਇੱਕ ਕਲਾਕਾਰ ਵਜੋਂ ਜੀਵਨ ਦੀਆਂ ਪ੍ਰਾਪਤੀਆਂ ਬਾਰੇ ਆਪਣੇ ਵਿਚਾਰ ਸਾਂਝੇ ਕੀਤੇ ਸਨ: ‘ਇੱਕ ਕਲਾਕਾਰ ਵਜੋਂ, ਇੱਕ ਐਕਟਰ ਵਜੋਂ ਮੈਂ ਕੁਝ ਬਣਨਾ ਚਾਹੁੰਦਾ ਸਾਂ। ਮੈਂ ਸਮੁੱਚੇ ਭਾਰਤ ਦਾ ਐਕਟਰ ਬਣਨਾ ਚਾਹੁੰਦਾ ਸਾਂ, ਸਿਰਫ਼ ਪੱਛਮੀ ਬੰਗਾਲ’ਚ ਹੀ ਜਾਣਿਆ ਜਾਣ ਵਾਲਾ ਐਕਟਰ ਨਹੀਂ ਰਹਿਣਾ ਚਾਹੁੰਦਾ ਸਾਂ। ਜੇ ਕਿਸੇ ਨੂੰ ਆਪਣੇ ਦਿਲ’ਚ ਭਰੋਸਾ ਹੈ ਕਿ ਉਹ ਕੁਝ ਹਾਸਲ ਕਰਨ ਦੇ ਯੋਗ ਹੋਵੇਗਾ/ਹੋਵੇਗੀ, ਤਾਂ ਆਪਣੇ–ਆਪ ਉੱਤੇ ਭਰੋਸਾ ਕਾਇਮ ਰੱਖੋ ਤੇ ਆਪਣੇ ਚੁਣੇ ਰਾਹ ਤੋਂ ਇੱਧਰ–ਉੱਧਰ ਨਾ ਭਟਕੋ, ਤਾਂ ਉਹ ਯਕੀਨੀ ਤੌਰ ਉੱਤੇ ਕਾਮਯਾਬ ਹੋਵੇਗਾ। ਜਦੋਂ ਤੁਸੀਂ ਕੋਈ ਭੂਮਿਕਾ ਨਿਭਾਉਂਦੇ ਹੋ, ਤਾਂ ਉਸ ਕਿਰਦਾਰ ਨੂੰ ਇੰਝ ਨਿਭਾਓ, ਜਿਵੇਂ ਉਸ ਲਈ ਚੁਣੇ ਗਏ ਸਿਰਫ਼ ਤੁਸੀਂ ਹੀ ਸਰਬੋਤਮ ਵਿਅਕਤੀ ਹੋ। ਇੱਕ ਕਲਾਕਾਰ ਦੀ ਤਲਾਸ਼ ਅੰਤ ਤੱਕ ਖ਼ਤਮ ਨਹੀਂ ਹੁੰਦੀ।’
ਬਿਸਵਜੀਤ ਚੈਟਰਜੀ ਫ਼ਿਲਮ ‘ਬੀਸ ਸਾਲ ਬਾਅਦ’ ਵਿੱਚ ਕੁਮਾਰ ਵਿਜੇ ਸਿੰਘ, ਸੰਗੀਤਮਈ ਨਾਟਕ ‘ਕੋਹਰਾ’’ਚ ਰਾਜਾ ਅਮਿਤ ਕੁਮਾਰ ਸਿੰਘ, ਰੋਮਾਂਟਿਕ ਫ਼ਿਲਮ ‘ਐਪ੍ਰਿਲ ਫੂਲ’ ਵਿੱਚ ਅਸ਼ੋਕ, ‘ਮੇਰੇ ਸਨਮ’’ਚ ਰਮੇਸ਼ ਕੁਮਾਰ, ‘ਨਾਈਟ ਇਨ ਲੰਦਨ’’ਚ ਜੀਵਨ, ‘ਦੋ ਕਲੀਆਂ’’ਚ ਸ਼ੇਖਰ ਅਤੇ ‘ਕਿਸਮਤ’’ਚ ਵਿੱਕੀ ਦੀਆਂ ਭੂਮਿਕਾਵਾਂ ਨਿਭਾਉਣ ਲਈ ਜਾਣੇ ਜਾਂਦੇ ਹਨ। ਉਨ੍ਹਾਂ ਦੀ ਜੋੜੀ ਤਦ ਆਮ ਤੌਰ ਉੱਤੇ ਆਲ੍ਹਾ ਦਰਜੇ ਦੀਆਂ ਅਦਾਕਾਰਾਵਾਂ ਜਿਵੇਂ ਕਿ ਆਸ਼ਾ ਪਾਰੇਖ, ਵਹੀਦਾ ਰਹਿਮਾਨ, ਮੁਮਤਾਜ਼, ਮਾਲਾ ਸਿਨਹਾ ਤੇ ਰਾਜਸ਼੍ਰੀ ਨਾਲਾ ਬਣਦੀ ਸੀ। ਉਨ੍ਹਾਂ ਦੀਆਂ ਕੁਝ ਬੰਗਾਲੀ ਫ਼ਿਲਮਾਂ ਵਿੱਚ ‘ਚੌਰੰਗੀ’  ਅਤੇ ‘ਗੜ੍ਰ ਨਸੀਮਪੁਰ’ ਉੱਤਮ ਕੁਮਾਰ ਤੇ ਕੁਹੇਲੀ ਨਾਲ ਸ਼ਾਮਲ ਹਨ ਅਤੇ ਬਹੁਤ ਬਾਅਦ’ਚ ‘ਸ਼੍ਰੀਮਾਨ ਪ੍ਰਿਥਵੀਰਾਜ’ , ‘ਜੈ ਬਾਬਾ ਤਾਰਕਨਾਥ’  ਅਤੇ ‘ਅਮਰ ਗੀਤੀ’  ਸ਼ਾਮਲ ਹਨ। 1975’ਚ ਬਿਸਵਜੀਤ ਨੇ ਆਪਣੀ ਖ਼ੁਦ ਦੀ ਫ਼ਿਲਮ ‘ਕਹਿਤੇ ਹੈਂ ਮੁਝਕੋ ਰਾਜਾ’ ਇੱਕ ਨਿਰਮਾਤਾ ਤੇ ਡਾਇਰੈਕਟਰ ਵਜੋਂ ਤਿਆਰ ਕੀਤੀ। ਅਦਾਕਾਰੀ ਤੇ ਨਿਰਦੇਸ਼ਨ ਤੋਂ ਇਲਾਵਾ ਉਹ ਇੱਕ ਗਾਇਕ ਤੇ ਨਿਰਮਾਤਾ ਵੀ ਰਹੇ ਹਨ।
ਰਾਸ਼ਟਰਪਤੀ ਸਕੱਤਰੇਤ
ਪ੍ਰੈੱਸ ਕਮਿਊਨੀਕ
ਭਾਰਤ ਦੇ ਰਾਸ਼ਟਰਪਤੀ ਨੇ ਸ਼੍ਰੀਮਤੀ ਬੇਬੀ ਰਾਣੀ ਮੌਰਿਆ ਦਾ ਉੱਤਰਾਖੰਡ ਦੇ ਰਾਜਪਾਲ ਦੇ ਅਹੁਦੇ ਤੋਂ ਅਸਤੀਫ਼ਾ ਪ੍ਰਵਾਨ ਕਰ ਲਿਆ ਹੈ।
2. ਭਾਰਤ ਦੇ ਰਾਸ਼ਟਰਪਤੀ ਨੂੰ ਨਿਮਨਲਿਖਤ ਨਿਯੁਕਤੀ ਕਰਦਿਆਂ ਵੀ ਪ੍ਰਸੰਨਤਾ ਹੁੰਦੀ ਹੈ:–
 ਤਮਿਲ ਨਾਡੂ ਦੇ ਰਾਜਪਾਲ ਸ਼੍ਰੀ ਬਨਵਾਰੀਲਾਲ ਪੁਰੋਹਿਤ, ਜਿਨ੍ਹਾਂ ਕੋਲ ਪੰਜਾਬ ਦੇ ਰਾਜਪਾਲ ਦਾ ਵਧੀਕ ਚਾਰਜ ਸੀ, ਉਨ੍ਹਾਂ ਨੂੰ ਪੰਜਾਬ ਦਾ ਨਿਯਮਿਤ ਰਾਜਪਾਲ ਨਿਯੁਕਤ ਕੀਤਾ ਗਿਆ ਹੈ;
 ਨਾਗਾਲੈਂਡ ਦੇ ਰਾਜਪਾਲ, ਸ਼੍ਰੀ ਆਰ.ਐੱਨ. ਰਵੀ ਨੂੰ ਤਮਿਲ ਨਾਡੂ ਦਾ ਰਾਜਪਾਲ ਨਿਯੁਕਤ ਕੀਤਾ ਜਾਂਦਾ ਹੈ;
 ਲੈਫਟੀਨੈਂਟ ਜਨਰਲ ਗੁਰਮੀਤ ਸਿੰਘ, PVSM, UYSM, AVSM, VSM  ਨੂੰ ਉੱਤਰਾਖੰਡ ਦਾ ਰਾਜਪਾਲ ਨਿਯੁਕਤ ਕੀਤਾ ਜਾਂਦਾ ਹੈ; ਅਤੇ
 ਅਸਾਮ ਦੇ ਰਾਜਪਾਲ ਪ੍ਰੋ. ਜਗਦੀਸ਼ ਮੁਖੀ ਨੂੰ ਆਪਣੀ ਖ਼ੁਦ ਦੀਆਂ ਡਿਊਟੀਆਂ ਤੋਂ ਐਡੀਸ਼ਨਲ ਤੌਰ ‘ਤੇ ਨਾਗਾਲੈਂਡ ਦੇ ਰਾਜਪਾਲ ਦੇ ਕੰਮ ਕਰਨ ਲਈ ਨਿਯੁਕਤ ਕੀਤਾ ਜਾਂਦਾ ਹੈ, ਜਦੋਂ ਤੱਕ ਕਿ ਨਿਯਮਿਤ ਇੰਤਜ਼ਾਮ ਨਹੀਂ ਹੋ ਜਾਂਦੇ।
3. ਉਪਰੋਕਤ ਨਿਯੁਕਤੀਆਂ ਉਨ੍ਹਾਂ ਮਿਤੀਆਂ ਤੋਂ ਲਾਗੂ ਹੋਣਗੀਆਂ, ਜਦੋਂ ਉਹ ਆਪੋ–ਆਪਣੇ ਦਫ਼ਤਰਾਂ ’ਚ ਜਾ ਕੇ ਚਾਰਜ ਸੰਭਾਲ਼ ਲੈਣਗੇ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਹਾਨ ਗਾਇਕਾ ਲਤਾ ਮੰਗੇਸ਼ਕਰ ਦੇ ਅਕਾਲ ਚਲਾਣੇ 'ਤੇ ਸੋਗ ਪ੍ਰਗਟ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਮਹਾਨ ਗਾਇਕਾ ਲਤਾ ਮੰਗੇਸ਼ਕਰ ਦੇ ਅਕਾਲ ਚਲਾਣੇ ‘ਤੇ ਗਹਿਰਾ ਦੁਖ ਪ੍ਰਗਟਾਇਆ ਹੈ। ਪ੍ਰਧਾਨ ਮੰਤਰੀ ਨੇ ਉਨ੍ਹਾਂ ਦੇ ਪਰਿਵਾਰ ਨਾਲ ਗੱਲ ਕਰਦੇ ਹੋਏ ਆਪਣੀ ਸੰਵੇਦਨਾ ਪ੍ਰਗਟ ਕੀਤੀ। ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਆਉਣ ਵਾਲੀਆਂ ਪੀੜ੍ਹੀਆਂ ਉਨ੍ਹਾਂ ਨੂੰ ਭਾਰਤੀ ਸੱਭਿਆਚਾਰ ਦੇ ਇੱਕ ਦਿੱਗਜ ਦੇ ਰੂਪ ਵਿੱਚ ਹਮੇਸ਼ਾ ਯਾਦ ਰੱਖਣਗੀਆਂ, ਉਨ੍ਹਾਂ ਦੀ ਸੁਰੀਲੀ ਆਵਾਜ਼ ਵਿੱਚ ਲੋਕਾਂ ਨੂੰ ਮੰਤਰ-ਮੁਗਧ ਕਰਨ ਦੀ ਅਦੁੱਤੀ ਸਮਰੱਥਾ ਸੀ।
ਟਵੀਟਸ ਦੀ ਇੱਕ ਲੜੀ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਮੈਂ ਇਸ ਦੁਖ ਨੂੰ ਸ਼ਬਦਾਂ ਵਿੱਚ ਬਿਆਨ ਨਹੀਂ ਕਰ ਸਕਦਾ। ਸਰਲ ਅਤੇ ਦੇਖਭਾਲ਼ ਕਰਨ ਵਾਲੀ ਲਤਾ ਦੀਦੀ ਸਾਡੇ ਦਰਮਿਆਨ ਨਹੀਂ ਰਹੇ। ਉਨ੍ਹਾਂ ਦੇ ਜਾਣ ਨਾਲ ਦੇਸ਼ ਵਿੱਚ ਇੱਕ ਖਲਾਅ ਪੈਦਾ ਹੋ ਗਿਆ ਹੈ, ਜੋ ਕਦੇ ਵੀ ਭਰਿਆ ਨਹੀਂ ਜਾ ਸਕਦਾ। ਆਉਣ ਵਾਲੀਆਂ ਪੀੜ੍ਹੀਆਂ ਉਨ੍ਹਾਂ ਨੂੰ ਭਾਰਤੀ ਸੱਭਿਆਚਾਰ ਦੀ ਇੱਕ ਦਿੱਗਜ ਦੇ ਰੂਪ ਵਿੱਚ ਹਮੇਸ਼ਾ ਯਾਦ ਰੱਖਣਗੀਆਂ, ਉਨ੍ਹਾਂ ਦੀ ਸੁਰੀਲੀ ਆਵਾਜ਼ ਵਿੱਚ ਲੋਕਾਂ ਨੂੰ ਮੰਤਰ-ਮੁਗਧ ਕਰਨ ਦੀ ਅਦੁੱਤੀ ਸਮਰੱਥਾ ਸੀ।"
"ਲਤਾ ਦੀਦੀ ਦੇ ਗੀਤਾਂ ਵਿੱਚ ਭਾਵਨਾਵਾਂ ਦੀ ਵਿਵਿਧਤਾ ਸੀ। ਉਨ੍ਹਾਂ ਨੇ ਦਹਾਕਿਆਂ ਤੱਕ ਭਾਰਤੀ ਫਿਲਮ ਜਗਤ ਦੇ ਬਦਲਾਵਾਂ ਨੂੰ ਨੇੜਿਓਂ ਦੇਖਿਆ। ਫਿਲਮਾਂ ਤੋਂ ਪਰੇ, ਉਹ ਹਮੇਸ਼ਾ ਭਾਰਤ ਦੇ ਵਿਕਾਸ ਨੂੰ ਲੈਕੇ ਸਜਗ ਸਨ। ਉਹ ਹਮੇਸ਼ਾ ਇੱਕ ਮਜ਼ਬੂਤ ਅਤੇ ਵਿਕਸਿਤ ਭਾਰਤ ਦੇਖਣਾ ਚਾਹੁੰਦੇ ਸਨ।"
"ਮੈਂ ਇਸ ਨੂੰ ਆਪਣਾ ਸਨਮਾਨ ਸਮਝਦਾ ਹਾਂ ਕਿ ਮੈਨੂੰ ਲਤਾ ਦੀਦੀ ਤੋਂ ਹਮੇਸ਼ਾ ਅਪਾਰ ਸਨੇਹ ਮਿਲਿਆ ਹੈ। ਉਨ੍ਹਾਂ ਦੇ ਨਾਲ ਮੇਰੇ ਸੰਵਾਦ ਅਭੁੱਲ ਰਹਿਣਗੇ। ਮੈਂ ਲਤਾ ਦੀਦੀ ਦੇ ਅਕਾਲ ਚਲਾਣੇ 'ਤੇ ਆਪਣੇ ਦੇਸ਼ਵਾਸੀਆਂ ਦੇ ਨਾਲ ਅਤਿਅੰਤ ਦੁਖੀ ਹਾਂ। ਉਨ੍ਹਾਂ ਦੇ ਪਰਿਵਾਰ ਨਾਲ ਗੱਲ ਕੀਤੀ ਅਤੇ ਸੰਵੇਦਨਾਵਾਂ ਦਾ ਪ੍ਰਗਟਾਈਆਂ। ਓਮ ਸ਼ਾਂਤੀ।"
ਇਲੈਕਟ੍ਰੌਨਿਕਸ ਅਤੇ ਸੂਚਨਾ ਟੈਕਨੋਲੋਜੀ ਮੰਤਰਾਲਾ
ਸੀਈਆਰਟੀ-ਇਨ ਨੇ ਐੱਮਐੱਸਐੱਮਈ’ਜ਼ ਲਈ ਸਾਈਬਰ ਸੁਰੱਖਿਆ ਦਿਸ਼ਾ ਨਿਰਦੇਸ਼ਾਂ ਨੂੰ ਲਾਗੂ ਕਰਨ ਅਤੇ ਸਬਸਕਰਾਈਬਰ/ਗਾਹਕਾਂ ਦੇ ਵੇਰਵਿਆਂ ਦੇ ਪ੍ਰਮਾਣਿਕਤਾ ਪਹਿਲੂਆਂ ਲਈ ਸਮਾਂ-ਸੀਮਾ 25 ਸਤੰਬਰ, 2022 ਤੱਕ ਵਧਾਈ
ਇਹ ਐੱਮਐੱਸਐੱਮਈ’ਜ਼ ਨੂੰ 28.04.2022 ਦੇ ਸਾਈਬਰ ਸੁਰੱਖਿਆ ਦਿਸ਼ਾ-ਨਿਰਦੇਸ਼ਾਂ ਨੂੰ ਲਾਗੂ ਕਰਨ ਲਈ ਲੋੜੀਂਦੀ ਸਮਰੱਥਾ ਬਣਾਉਣ ਦੇ ਯੋਗ ਬਣਾਏਗਾ
ਡੇਟਾ ਸੈਂਟਰਾਂ, ਵੀਪੀਐੱਸ ਪ੍ਰਦਾਤਾਵਾਂ, ਕਲਾਉਡ ਸੇਵਾ ਪ੍ਰਦਾਤਾਵਾਂ ਅਤੇ ਵੀਪੀਐੱਨ ਸੇਵਾ ਪ੍ਰਦਾਤਾਵਾਂ ਨੂੰ ਸਬਸਕਰਾਈਬਰਾਂ/ਗਾਹਕਾਂ ਦੇ ਵੇਰਵਿਆਂ ਦੇ ਪ੍ਰਮਾਣਿਕਤਾ ਪਹਿਲੂਆਂ ਨਾਲ ਸਬੰਧਤ ਵਿਧੀਆਂ ਨੂੰ ਲਾਗੂ ਕਰਨ ਲਈ ਹੋਰ ਸਮਾਂ ਦਿੱਤਾ
ਇੰਡੀਅਨ ਕੰਪਿਊਟਰ ਐਮਰਜੈਂਸੀ ਰਿਸਪਾਂਸ ਟੀਮ  ਆਈਟੀ ਐਕਟ, 2000 ਦੀ ਧਾਰਾ 70B ਦੇ ਉਪਬੰਧਾਂ ਦੇ ਅਨੁਸਾਰ ਦੇਸ਼ ਵਿੱਚ ਸਾਈਬਰ ਸੁਰੱਖਿਆ ਦੇ ਖੇਤਰ ਵਿੱਚ ਵੱਖ-ਵੱਖ ਕਾਰਜ ਕਰਨ ਲਈ ਰਾਸ਼ਟਰੀ ਏਜੰਸੀ ਵਜੋਂ ਕੰਮ ਕਰਦੀ ਹੈ। ਸੀਈਆਰਟੀ-ਇਨ ਲਗਾਤਾਰ ਸਾਈਬਰ ਖਤਰਿਆਂ ਦਾ ਵਿਸ਼ਲੇਸ਼ਣ ਕਰਦਾ ਹੈ ਅਤੇ ਸਾਈਬਰ ਘਟਨਾਵਾਂ ਨੂੰ ਟਰੈਕ ਕਰਦਾ ਹੈ ਅਤੇ ਇਸ ਦੀ ਸੂਚਨਾ ਦਿੰਦਾ ਹੈ। ਸੀਈਆਰਟੀ-ਇਨ ਨੇ 28 ਅਪ੍ਰੈਲ, 2022 ਨੂੰ ਦੇਸ਼ ਵਿੱਚ ਓਪਨ, ਸੁਰੱਖਿਅਤ ਅਤੇ ਭਰੋਸੇਮੰਦ ਅਤੇ ਜਵਾਬਦੇਹ ਇੰਟਰਨੈੱਟ ਨੂੰ ਉਤਸ਼ਾਹਿਤ ਕਰਨ ਲਈ ਸੂਚਨਾ ਟੈਕਨੋਲੋਜੀ ਐਕਟ ਦੀ ਧਾਰਾ 70B ਅਧੀਨ ਦਿੱਤੀਆਂ ਸ਼ਕਤੀਆਂ ਦੀ ਵਰਤੋਂ ਵਿੱਚ ਸੂਚਨਾ ਸੁਰੱਖਿਆ ਅਭਿਆਸਾਂ ਨਾਲ ਸਬੰਧਤ ਨਿਰਦੇਸ਼ ਜਾਰੀ ਕੀਤੇ।
ਇਸ ਤੋਂ ਬਾਅਦ, ਸੀਈਆਰਟੀ-ਇਨ ਦੁਆਰਾ ਪ੍ਰਾਪਤ ਕੀਤੇ ਗਏ ਆਮ ਪ੍ਰਸ਼ਨਾਂ ਦੇ ਉੱਤਰ ਵਿੱਚ, 18 ਮਈ 2022 ਨੂੰ ਇਲੈਕਟ੍ਰੋਨਿਕਸ ਅਤੇ ਸੂਚਨਾ ਟੈਕਨੋਲੋਜੀ ਅਤੇ ਹੁਨਰ ਵਿਕਾਸ ਅਤੇ ਉੱਦਮਤਾ ਰਾਜ ਮੰਤਰੀ ਸ਼੍ਰੀ ਰਾਜੀਵ ਚੰਦਰਸ਼ੇਖਰ ਦੁਆਰਾ ਦੇਸ਼ ਵਿੱਚ ਓਪਨ, ਸੁਰੱਖਿਅਤ ਅਤੇ ਭਰੋਸੇਮੰਦ ਅਤੇ ਜਵਾਬਦੇਹ ਇੰਟਰਨੈੱਟ ਨੂੰ ਉਤਸ਼ਾਹਿਤ ਕਰਨ ਦੇ ਨਾਲ-ਨਾਲ ਵੱਖ-ਵੱਖ ਹਿੱਸੇਦਾਰਾਂ ਦੀ ਬਿਹਤਰ ਸਮਝ ਨੂੰ ਸਮਰੱਥ ਬਣਾਉਣ ਲਈ ਅਕਸਰ ਪੁੱਛੇ ਜਾਣ ਵਾਲੇ ਸਵਾਲਾਂ  ਦਸਤਾਵੇਜ਼ਾਂ ਦਾ ਇੱਕ ਸੈੱਟ ਵੀ ਜਾਰੀ ਕੀਤਾ ਗਿਆ ਸੀ।
ਸੂਖਮ, ਲਘੂ ਅਤੇ ਦਰਮਿਆਨੇ ਉਦਯੋਗਾਂ  ਦੇ ਸਬੰਧ ਵਿੱਚ 28 ਅਪ੍ਰੈਲ, 2022 ਨੂੰ ਇਨ੍ਹਾਂ ਸਾਈਬਰ ਸੁਰੱਖਿਆ ਨਿਰਦੇਸ਼ਾਂ ਨੂੰ ਲਾਗੂ ਕਰਨ ਲਈ ਸਮਾਂ ਸੀਮਾ ਵਧਾਉਣ ਲਈ ਐੱਮਈਆਈਟੀਵਾਈ  ਅਤੇ ਸੀਈਆਰਟੀ-ਇਨ ਨੂੰ ਬੇਨਤੀਆਂ ਪ੍ਰਾਪਤ ਹੋਈਆਂ ਹਨ। ਇਸ ਤੋਂ ਇਲਾਵਾ, ਡੇਟਾ ਸੈਂਟਰਾਂ, ਵਰਚੁਅਲ ਪ੍ਰਾਈਵੇਟ ਸਰਵਰ  ਪ੍ਰਦਾਤਾਵਾਂ, ਕਲਾਉਡ ਸੇਵਾ ਪ੍ਰਦਾਤਾਵਾਂ ਅਤੇ ਵਰਚੁਅਲ ਪ੍ਰਾਈਵੇਟ ਨੈੱਟਵਰਕ ਸੇਵਾ  ਪ੍ਰਦਾਤਾਵਾਂ ਦੁਆਰਾ ਸਬਸਕਰਾਈਬਰਾਂ/ਗਾਹਕਾਂ ਦੀ ਪ੍ਰਮਾਣਿਕਤਾ ਲਈ ਤੰਤਰ ਨੂੰ ਲਾਗੂ ਕਰਨ ਲਈ ਵਾਧੂ ਸਮੇਂ ਦੀ ਮੰਗ ਕੀਤੀ ਗਈ ਹੈ।
ਇਸ ਮਾਮਲੇ 'ਤੇ ਸੀਈਆਰਟੀ-ਇਨ ਦੁਆਰਾ ਵਿਚਾਰ ਕੀਤਾ ਗਿਆ ਹੈ ਅਤੇ ਸੂਖਮ, ਲਘੂ ਅਤੇ ਦਰਮਿਆਨੇ ਉਦਯੋਗਾਂ  ਨੂੰ ਸਾਈਬਰ ਸੁਰੱਖਿਆ ਦਿਸ਼ਾ-ਨਿਰਦੇਸ਼ਾਂ ਨੂੰ ਲਾਗੂ ਕਰਨ ਲਈ ਲੋੜੀਂਦੀ ਸਮਰੱਥਾ ਬਣਾਉਣ ਦੇ ਯੋਗ ਬਣਾਉਣ ਲਈ 25 ਸਤੰਬਰ, 2022 ਤੱਕ ਵਧਾਉਣ ਦਾ ਫੈਸਲਾ ਕੀਤਾ ਗਿਆ ਹੈ। ਇਸ ਤੋਂ ਇਲਾਵਾ, ਡਾਟਾ ਸੈਂਟਰਾਂ, ਵਰਚੁਅਲ ਪ੍ਰਾਈਵੇਟ ਸਰਵਰ  ਪ੍ਰਦਾਤਾ, ਕਲਾਊਡ ਸੇਵਾ ਪ੍ਰਦਾਤਾ ਅਤੇ ਵਰਚੁਅਲ ਪ੍ਰਾਈਵੇਟ ਨੈੱਟਵਰਕ ਸੇਵਾ  ਪ੍ਰਦਾਤਾਵਾਂ ਨੂੰ ਵੀ ਸਬਸਕਰਾਈਬਰਾਂ/ਗਾਹਕਾਂ ਦੇ ਵੇਰਵੇ ਪ੍ਰਮਾਣਿਤ ਕਰਨ ਲਈ 25 ਸਤੰਬਰ, 2022 ਤੱਕ ਦਾ ਵਾਧੂ ਸਮਾਂ ਦਿੱਤਾ ਗਿਆ ਹੈ।
ਇਸ ਸਬੰਧੀ ਆਦੇਸ਼ https://www.cert-in.org.in/Directions70B.jsp 'ਤੇ ਉਪਲੱਬਧ ਹੈ।
ਅਕਸਰ ਪੁੱਛੇ ਜਾਣ ਵਾਲੇ ਸਵਾਲਾਂ ਦਾ ਇੱਕ ਵਾਧੂ ਸੈੱਟ https://www.cert-in.org.in/Directions70B.jsp 'ਤੇ ਵੀ ਪ੍ਰਕਾਸ਼ਿਤ ਕੀਤਾ ਜਾ ਰਿਹਾ ਹੈ ਜੋ ਸੀਈਆਰਟੀ -ਇਨ ਦੁਆਰਾ ਹਾਲ ਹੀ ਵਿੱਚ ਪ੍ਰਾਪਤ ਹੋਏ ਖਾਸ ਪ੍ਰਸ਼ਨਾਂ ਦੇ ਉੱਤਰ ਦੇਵੇਗਾ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਬਰਤਾਨੀਆ ਤੋਂ ਰਿਪੋਰਟ ਕੀਤੇ ਗਏ ਸਾਰਸ- ਕੋਵ -2 ਵਾਇਰਸ ਦੇ ਨਵੇਂ ਪਰਿਵਰਤਨਸ਼ੀਲ ਰੂਪ ਨਾਲ 20 ਵਿਅਕਤੀ ਮਿਲੇ ਹਨ
ਪਿਛਲੇ 33 ਦਿਨਾਂ ਤੋਂ ਠੀਕ ਹੋਣ ਵਾਲੇ ਮਾਮਲਿਆਂ ਦੀ ਗਿਣਤੀ ਰੋਜ਼ਾਨਾ ਆਉਣ ਵਾਲੇ ਨਵੇਂ ਮਾਮਲਿਆਂ ਤੋਂ ਵੱਧ ਰਹੀ ਹੈ ਐਕਟਿਵ ਕੇਸ ਲੋਡ ਹੋਰ ਹੇਠਾਂ ਆਇਆ
ਭਾਰਤ ਦੇ ਮਾਮਲੇ ਪ੍ਰਤੀ ਮਿਲੀਅਨ ਅਤੇ ਮੌਤ ਪ੍ਰਤੀ ਮਿਲੀਅਨ ਅਬਾਦੀ ਪਿੱਛੇ ਵਿਸ਼ਵ ਵਿੱਚ ਸਭ ਤੋਂ ਘੱਟ ਹਨ
ਬਰਤਾਨੀਆ ਤੋਂ ਰਿਪੋਰਟ ਕੀਤੇ ਗਏ ਸਾਰਸ-ਕੋਵ -2 ਵਾਇਰਸ ਦੇ ਪਰਿਵਰਤਨਸ਼ੀਲ ਰੂਪ ਨਾਲ ਕੁੱਲ 20 ਵਿਅਕਤੀ ਪੀੜਿਤ ਪਾਏ ਗਏ ਹਨ। ਇਨ੍ਹਾਂ ਵਿੱਚ ਪਹਿਲਾਂ ਦੱਸੇ ਗਏ ਛੇ ਵਿਅਕਤੀ , ਬੰਗਲੁਰੂ ਵਿੱਚ 3, ਸੀਸੀਐਮਬੀ, ਹੈਦਰਾਬਾਦ ਵਿੱਚ 2 ਅਤੇ ਐਨਆਈਵੀ, ਪੁਣੇ ਵਿੱਚ 1) ਸ਼ਾਮਲ ਹਨ। ਹੇਠਾਂ ਦਿੱਤੀ ਸਾਰਣੀ ਵਿੱਚ ਦਰਸਾਏ ਅਨੁਸਾਰ 10 ਲੈਬਾਂ ਵਿੱਚ 107 ਨਮੂਨਿਆਂ ਦੀ ਜਾਂਚ ਕੀਤੀ ਗਈ ਸੀ।
ਭਾਰਤ ਸਰਕਾਰ ਨੇ 10 ਲੈਬਾਂ  ਨੇ ਇਨਸੈਕਗ  ਦਾ ਜੀਨੋਮ ਪਰਖ ਲਈ ਗੱਠਨ ਕੀਤਾ ਹੈ। ਸਥਿਤੀ ਸਾਵਧਾਨੀ ਨਾਲ ਨਿਗਰਾਨੀ ਅਧੀਨ ਹੈ ਅਤੇ ਰਾਜਾਂ ਨੂੰ ਨਿਗਰਾਨੀ ਵਧਾਉਣ, ਕੰਟੈਨਮੈਂਟ ਨਿਯਮ ਦੀ ਪਾਲਣਾ, ਟੈਸਟਿੰਗ ਅਤੇ ਨਮੂਨੇ ਆਈ ਐਨ ਐਸ ਏ ਸੀ ਓ ਜੀ ਲੈਬਾਂ ਨੂੰ ਭੇਜਣ ਲਈ ਨਿਯਮਿਤ ਤੌਰ ਤੇ ਸਲਾਹ ਦਿੱਤੀ ਜਾ ਰਹੀ ਹੈ।
ਪਿਛਲੇ 33 ਦਿਨਾਂ ਤੋਂ ਰੋਜ਼ਾਨਾ ਠੀਕ ਹੋਣ ਵਾਲੇ ਮਾਮਲਿਆਂ ਦੀ ਗਿਣਤੀ ਰੋਜ਼ਾਨਾ ਨਵੇਂ ਆਉਣ ਵਾਲੇ ਮਾਮਲਿਆਂ ਨੂੰ ਪਾਰ ਕਰ ਗਈ ਹੈ। ਦੇਸ਼ ਵਿੱਚ ਪਿਛਲੇ 24 ਘੰਟਿਆਂ ਵਿੱਚ 20,549 ਵਿਅਕਤੀ ਕੋਵਿਡ ਪੋਜ਼ੀਟਿਵ ਪਾਏ ਗਏ। ਇਸੇ ਮਿਆਦ ਦੇ ਦੌਰਾਨ, ਐਕਟਿਵ ਮਾਮਲਿਆਂ ਵਿੱਚ ਗਿਰਾਵਟ ਨੂੰ ਯਕੀਨੀ ਬਣਾਉਂਦਿਆਂ 26,572 ਨਵੀਆਂ ਸਿਹਤਯਾਬੀਆਂ ਦਰਜ਼ ਕੀਤੀਆਂ ਗਈਆਂ ਹਨ।
ਭਾਰਤ ਦੇ ਠੀਕ ਹੋਣ ਵਾਲੇ ਮਾਮਲਿਆਂ ਦੀ ਗਿਣਤੀ ਅੱਜ 98,34,141 ਹੈ। ਇਹ ਵਿਸ਼ਵ ਪੱਧਰ 'ਤੇ ਸਭ ਤੋਂ ਉੱਚੀ ਹੈ। ਸਿਹਤਯਾਬੀ ਦੀ ਦਰ 96%  ਦੇ ਨੇੜੇ ਪਹੁੰਚ ਗਈ ਹੈ। ਸਿਹਤਯਾਬੀ ਅਤੇ ਐਕਟਿਵ ਮਾਮਲਿਆਂ ਵਿੱਚ ਪਾੜਾ  ਲਗਾਤਾਰ ਵਧਦਾ ਜਾ ਰਿਹਾ ਹੈ।
ਭਾਰਤ ਦੇ 2,62,272 ਦੇ ਕੁੱਲ ਐਕਟਿਵ ਮਾਮਲੇ ਦੇਸ਼ ਦੇ ਕੁਲ ਪੋਜ਼ੀਟਿਵ ਮਾਮਲਿਆਂ ਦਾ ਸਿਰਫ 2.56% ਬਣਦੇ ਹਨ। ਨਵੇਂ ਠੀਕ ਹੋਏ ਮਾਮਲਿਆਂ ਕਾਰਨ ਕੁਲ ਐਕਟਿਵ ਮਾਮਲਿਆਂ ਵਿੱਚ 6,309 ਦੀ ਨੈਟ ਗਿਰਾਵਟ ਆਈ ਹੈ।
ਜਦੋਂ ਵਿਸ਼ਵਵਿਆਪੀ ਮਾਮਲਿਆਂ ਨਾਲ ਤੁਲਨਾ ਕੀਤੀ ਜਾਂਦੀ ਹੈ, ਤਾਂ ਭਾਰਤ ਦੇ ਪ੍ਰਤੀ ਮਿਲੀਅਨ ਆਬਾਦੀ ਦੇ ਮਾਮਲੇ ਵਿਸ਼ਵ ਵਿੱਚ ਸਭ ਤੋਂ ਘੱਟ  ਹਨ। ਰੂਸ, ਇਟਲੀ ਬਰਤਾਨੀਆਂ, ਬ੍ਰਾਜ਼ੀਲ, ਫਰਾਂਸ ਅਤੇ ਅਮਰੀਕਾ ਵਰਗੇ ਦੇਸ਼ਾਂ ਵਿੱਚ ਪ੍ਰਤੀ ਮਿਲੀਅਨ ਆਬਾਦੀ ਪਿੱਛੇ ਮਾਮਲੇ ਬਹੁਤ ਜ਼ਿਆਦਾ ਹਨ।
ਨਵੇਂ ਠੀਕ ਹੋਏ ਕੇਸਾਂ ਵਿਚੋਂ 78.44% ਮਾਮਲੇ 10 ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿਚ ਕੇਂਦਰਿਤ ਪਾਏ ਗਏ ਹਨ।
ਮਹਾਰਾਸ਼ਟਰ ਨੇ ਇਕ ਦਿਨ ਵਿੱਚ ਠੀਕ ਹੋਣ ਵਾਲੇ ਸਭ ਤੋਂ ਵੱਧ ਗਿਣਤੀ ਦੇ 5,572 ਮਾਮਲੇ ਦਰਜ਼ ਕੀਤੇ ਹਨ ਅਤੇ ਇਸਤੋਂ ਬਾਅਦ ਕੇਰਲ ਵਿੱਚ 5,029 ਲੋਕ ਅਤੇ ਛੱਤੀਸਗੜ ਵਿੱਚ 1,607 ਲੋਕਾਂ ਦੇ ਠੀਕ ਹੋਣ ਦੀ ਰਿਪੋਰਟ ਕੀਤੀ ਗਈ ਹੈ।
ਨਵੇਂ ਕੇਸਾਂ ਵਿਚੋਂ 9.24% ਕੇਸ 10 ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ ਦੇ ਹਨ।
ਕੇਰਲ ਵਿੱਚ ਰੋਜ਼ਾਨਾ ਨਵੇਂ ਕੇਸ 5,887 ਦਰਜ ਕੀਤੇ ਗਏ। ਇਸ ਤੋਂ ਬਾਅਦ ਮਹਾਰਾਸ਼ਟਰ ਵਿਚ 3,018 ਨਵੇਂ ਕੇਸ ਸਾਹਮਣੇ ਆਏ ਹਨ । ਪੱਛਮੀ ਬੰਗਾਲ ਵਿੱਚ 1,244 ਨਵੇਂ ਕੇਸ ਦਰਜ ਕੀਤੇ ਗਏ।
ਪਿਛਲੇ 24 ਘੰਟਿਆਂ ਦੌਰਾਨ 286 ਮੌਤਾਂ ਹੋਈਆਂ ਹਨ I
ਦਸ ਰਾਜ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਨਵੀਆਂ ਮੌਤਾਂ ਦੀ ਦਰ 79.37% ਹੈ। ਮਹਾਰਾਸ਼ਟਰ ਵਿੱਚ ਸਭ ਤੋਂ ਵੱਧ  ਮੌਤਾਂ ਹੋਈਆਂ ਹਨ। ਪੱਛਮੀ ਬੰਗਾਲ ਅਤੇ ਦਿੱਲੀ ਵਿਚ ਰੋਜ਼ਾਨਾ ਮੌਤਾਂ ਕ੍ਰਮਵਾਰ 30 ਅਤੇ 28 ਹਨ ।
ਹਮਲਾਵਰ ਅਤੇ ਟਾਰਗੇਟਿਡ ਟੈਸਟਿੰਗ, ਸਕਾਰਾਤਮਕ ਕੇਸਾਂ ਦੀ ਛੇਤੀ ਪਛਾਣ, ਸਮੇਂ ਸਮੇਂ ਤੇ ਅਲੱਗ-ਥਲੱਗ ਹੋਣਾ ਅਤੇ ਗੰਭੀਰ ਮਾਮਲਿਆਂ ਦਾ ਤੁਰੰਤ ਹਸਪਤਾਲ ਵਿੱਚ ਦਾਖਲ ਹੋਣਾ  ਅਤੇ ਸਟੈਂਡਰਡ ਟ੍ਰੀਟਮੈਂਟ ਪ੍ਰੋਟੋਕੋਲ ਨੇ ਸਮੂਹਕ ਰੂਪ ਵਿੱਚ ਇਹ ਸੁਨਿਸ਼ਚਿਤ ਕੀਤਾ ਹੈ ਕਿ ਰੋਜ਼ਾਨਾ ਮੌਤਾਂ 300 ਤੋਂ ਹੇਠਾਂ ਹਨ।
ਭਾਰਤ ਵਿਚ ਰੋਜ਼ਾਨਾ ਮੌਤਾਂ ਦੀ ਗਿਣਤੀ ਲਗਾਤਾਰ ਗਿਰਾਵਟ ਤੇ ਹੈ। ਭਾਰਤ ਵਿਚ ਪ੍ਰਤੀ ਮਿਲੀਅਨ ਆਬਾਦੀ ਪਿੱਛੇ ਮੌਤਾਂ  ਵਿਸ਼ਵ ਵਿਚ ਸਭ ਤੋਂ ਘੱਟ ਹਨ।
----------------------
ਐਮਵੀ / ਐਸਜੇ
(
ਪ੍ਰਿਥਵੀ ਵਿਗਿਆਨ ਮੰਤਰਾਲਾ
ਦੱਖਣ-ਪੱਛਮੀ ਮਾਨਸੂਨ ਦੀ ਉੱਤਰੀ ਹੱਦ  ਦਾ ਬਾੜਮੇਰ, ਭੀਲਵਾੜਾ, ਧੋਲਪੁਰ, ਅਲੀਗੜ, ਮੇਰਠ, ਅੰਬਾਲਾ ਅਤੇ ਅੰਮ੍ਰਿਤਸਰ ਤੋਂ ਲੰਘਣਾ ਜਾਰੀ ਹੈ
ਭਾਰਤੀ ਮੌਸਮ ਵਿਭਾਗ  ਦੇ ਰਾਸ਼ਟਰੀ ਮੌਸਮ ਭਵਿੱਖਵਾਣੀ ਕੇਂਦਰ  ਅਨੁਸਾਰ:
ਬੁੱਧਵਾਰ 30 ਜੂਨ 2021; 0530 ਵਜੇ ਭਾਰਤੀ ਸਮੇਂ ਅਨੁਸਾਰ ਅਬਜਰਵੇਸ਼ਨਾਂ ਤੇ ਅਧਾਰਤ)
ਆਲ ਇੰਡੀਆ ਮੌਸਮ ਅਨੁਮਾਨ 
ਦੱਖਣ-ਪੱਛਮੀ ਮਾਨਸੂਨ ਦੀ ਉੱਤਰੀ ਹੱਦ  ਦਾ ਲੇਟੀਚਿਊਡ 26 ਡਿਗਰੀ ਨੋਰਥ /ਲਾਂਗੀਚਿਊਡ 70 ਡਿਗਰੀ ਈਸਟ ਨਾਲ ਬਾੜਮੇਰ, ਭੀਲਵਾੜਾ, ਧੋਲਪੁਰ, ਅਲੀਗੜ, ਮੇਰਠ, ਅੰਬਾਲਾ ਅਤੇ ਅੰਮ੍ਰਿਤਸਰ ਤੋਂ ਲੰਘਣਾ ਜਾਰੀ ਹੈ।
ਮੌਸਮ ਦੀਆਂ ਸਥਿਤੀਆਂ, ਵੱਡੇ ਪੱਧਰ ਤੇ ਵਾਯੂਮੰਡਲ ਦੀਆਂ ਵਿਸ਼ੇਸ਼ਤਾਵਾਂ ਅਤੇ ਗਤੀਸ਼ੀਲ ਮਾਡਲਾਂ ਰਾਹੀਂ ਹਵਾ ਦੇ ਨਮੂਨੇ ਤੋਂ ਪਤਾ ਚੱਲਦਾ ਹੈ ਕਿ ਅਗਲੇ ਦਿਨਾਂ ਦੌਰਾਨ ਰਾਜਸਥਾਨ, ਪੱਛਮੀ ਉੱਤਰ ਪ੍ਰਦੇਸ਼, ਹਰਿਆਣਾ, ਚੰਡੀਗੜ੍ਹ ਤੇ ਦਿੱਲੀ ਅਤੇ ਪੰਜਾਬ ਦੇ ਬਾਕੀ ਹਿੱਸਿਆਂ ਵਿੱਚ ਦੱਖਣ-ਪੱਛਮੀ ਮਾਨਸੂਨ ਦੇ ਹੋਰ ਅੱਗੇ ਵਧਣ ਦੀ ਅਗਲੇ 6-7 ਦਿਨਾਂ ਦੌਰਾਨ ਢੁਕਵੀਂ ਸਥਿਤੀ ਪੈਦਾ ਹੋਣ ਦੀ ਕੋਈ ਸੰਭਾਵਨਾ ਨਹੀਂ ਹੈ।
ਪੂਰਬੀ ਉੱਤਰ ਪ੍ਰਦੇਸ਼ ਤੋਂ ਉੱਤਰ-ਪੂਰਬੀ ਅਸਾਮ ਤੋਂ ਬਿਹਾਰ ਅਤੇ ਉਪ ਹਿਮਾਲੀਅਨ ਪੱਛਮੀ ਬੰਗਾਲ ਵਿਚ ਸਮੁੰਦਰੀ ਤਲ ਦੇ ਪੱਧਰ ਦਾ ਟਰੱਫ ਬਣਿਆ ਹੋਇਆ ਹੈ।
ਪੂਰਬੀ ਰਾਜਸਥਾਨ ਅਤੇ ਆਂਢ-ਗੁਆਂਢ ਵਿੱਚ ਸਮੁੰਦਰੀ ਤਲ ਤੋਂ 0.9 ਕਿਲੋਮੀਟਰ ਤੱਕ ਦਾ ਚੱਕਰਵਾਤੀ ਚੱਕਰ ਅੱਜ ਵੀ ਕਾਇਮ ਹੈ।
ਵੈਸਟਰਨ ਡਿਸਟਰਬੇਂਸ ਮੱਧ ਅਤੇ ਉਪਰਲੇ ਪੱਛਮੀ ਹਿੱਸਿਆਂ ਵਿਚ ਇਕ ਐਕਸਿਸ ਦੇ ਰੂਪ ਵਿਚ ਸਮੁੰਦਰੀ ਤਲ ਤੋਂ 5.8 ਕਿਲੋਮੀਟਰ ਉਪਰ ਲਾਂਗੀਚਿਊਡ 63 ਡਿਗਰੀ ਈਸਟ ਤੋਂ ਲੇਟੀਚਿਊਡ 30 ਡਿਗਰੀ ਨੋਰਥ ਵੱਲ ਚਲਦਾ ਹੈ।
ਪੂਰਬੀ ਮੱਧ ਅਰਬ ਸਾਗਰ ਤੋਂ ਉੱਤਰ ਮਹਾਰਾਸ਼ਟਰ ਦੇ ਤੱਟ ਤੋਂ ਲੈ ਕੇ ਦੱਖਣੀ ਕੇਰਲ ਤੱਕ ਤੱਟਵਰਤੀ ਕਰਨਾਟਕ ਦੇ ਪਾਰ ਸਮੁੰਦਰੀ ਤਲ ਤੋਂ 3.1 ਕਿਲੋਮੀਟਰ ਅਤੇ 4.5 ਕਿਲੋਮੀਟਰ ਦੇ ਵਿਚਕਾਰ ਇੱਕ ਟਰੱਫ ਬਣਿਆ ਹੋਇਆ ਹੈ।
ਪੱਛਮੀ ਮੱਧ ਅਰਬ ਸਾਗਰ ਅਤੇ ਇਸ ਦੇ ਨਾਲ ਲੱਗਦੇ ਦੱਖਣੀ ਓਮਾਨ ਦੇ ਤੱਟ ਤੇ ਸਮੁੰਦਰੀ ਤਲ ਤੋਂ 3.1 ਕਿਲੋਮੀਟਰ ਦੀ ਉੱਚਾਈ 'ਤੇ ਚੱਕਰਵਾਤੀ ਗੇੜ ਬਣਿਆ ਹੈ।
ਵਧੇਰੇ ਜਾਣਕਾਰੀ ਲਈ ਕਿਰਪਾ ਕਰਕੇ www.imd.gov.in 'ਤੇ ਜਾਓ ਜਾਂ ਸੰਪਰਕ ਕਰੋ: +91 11 24631913, 24643965, 24629798 
ਕਿਰਪਾ ਕਰਕੇ ਨਿਰਧਾਰਤ ਸਥਾਨ ਦੀ ਭਵਿੱਖਬਾਣੀ ਅਤੇ ਚੇਤਾਵਨੀ ਲਈ ਮੌਸਮ ਐਪ ਨੂੰ ਡਾਉਨਲੋਡ ਕਰੋ, ਐਗਰੋਮੈਟ ਐਡਵਾਈਜ਼ਰੀ ਲਈ ਮੇਘਦੂਤ ਐਪ ਅਤੇ ਬਿਜਲੀ ਦੀ ਚੇਤਾਵਨੀ ਲਈ ਦਮਿਨੀ ਐਪ ਅਤੇ ਜ਼ਿਲ੍ਹਾ ਵਾਰ ਚੇਤਾਵਨੀ ਲਈ ਰਾਜ ਦੀ ਐਮਸੀ / ਆਰਐਮਸੀ ਦੀਆਂ ਵੈਬਸਾਈਟਾਂ ਦੇਖੋ।
-------------------------------
ਐਸਐਸ / ਆਰਪੀ / 
(Visitor Counter : 172
PIB Headquarters
ਕੋਵਿਡ-19 ਬਾਰੇ ਪੀਆਈਬੀ ਦਾ ਰੋਜ਼ਾਨਾ ਬੁਲੇਟਿਨ
-
26 ਦਿਨਾਂ ਦੇ ਬਾਅਦ ਕੋਵਿਡ-19 ਦੇ ਰੋਜ਼ਾਨਾ ਮਾਮਲਿਆਂ ਦੀ ਸੰਖਿਆ ਤਿੰਨ ਲੱਖ ਤੋਂ ਘੱਟ ਹੋਈ
-
ਭਾਰਤ ਸਰਕਾਰ ਨੇ ਹੁਣ ਤੱਕ ਰਾਜਾਂ ਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ 20 ਕਰੋੜ ਤੋਂ ਵੱਧ ਵੈਕਸੀਨ ਖੁਰਾਕਾਂ ਮੁਫ਼ਤ ਮੁਹੱਈਆ ਕਰਵਾਈਆਂ ਹਨ
-
ਭਾਰਤੀ ਵਾਯੂ ਸੈਨਾ ਵੱਲੋਂ ਦੁਬਈ ਨੂੰ ਆਕਸੀਜਨ ਕੰਟੇਨਰਾਂ ਦੀ ਢੋਆ-ਢੁਆਈ
#Unite2FightCorona
#IndiaFightsCorona
ਪੱਤਰ ਸੂਚਨਾ ਦਫ਼ਤਰ
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਭਾਰਤ ਸਰਕਾਰ
26 ਦਿਨਾਂ ਦੇ ਬਾਅਦ ਕੋਵਿਡ-19 ਦੇ ਰੋਜ਼ਾਨਾ ਮਾਮਲਿਆਂ ਦੀ ਸੰਖਿਆ ਤਿੰਨ ਲੱਖ ਤੋਂ ਘੱਟ ਹੋਈ
-
ਭਾਰਤ ਵਿੱਚ ਬਿਮਾਰੀ ਤੋਂ ਠੀਕ ਹੋਣ ਵਾਲੇ ਲੋਕਾਂ ਦੀ ਕੁੱਲ ਸੰਖਿਆ ਅੱਜ 2,11,74,076 ਹੋ ਗਈ। ਬਿਮਾਰੀ ਤੋਂ ਠੀਕ ਹੋਣ ਦੀ ਰਾਸ਼ਟਰੀ ਦਰ 84.81 ਪ੍ਰਤੀਸ਼ਤ ਹੈ।
-
ਪਿਛਲੇ 24 ਘੰਟਿਆਂ ਵਿੱਚ 3,78,741 ਲੋਕ ਕੋਵਿਡ-19 ਤੋਂ ਠੀਕ ਹੋਏ ਹਨ।
-
ਪਿਛਲੇ 24 ਘੰਟਿਆਂ ਵਿੱਚ ਬਿਮਾਰੀ ਤੋਂ ਠੀਕ ਹੋਣ ਵਾਲੇ ਲੋਕਾਂ ਦੀ ਸੰਖਿਆ ਰੋਜ਼ਾਨਾ ਨਵੇਂ ਮਾਮਲਿਆਂ ਦੀ ਸੰਖਿਆ ਤੋਂ ਜ਼ਿਆਦਾ ਹੈ, ਅਜਿਹਾ ਪਿਛਲੇ ਸੱਤ ਦਿਨਾਂ ਵਿੱਚ ਛੇਵੀਂ ਵਾਰ ਅਤੇ ਲਗਾਤਾਰ ਚੌਥੇ ਦਿਨ ਹੋਇਆ ਹੈ।
-
ਰਾਸ਼ਟਰੀ ਮੌਤ ਦਰ ਇਸ ਸਮੇਂ 1.10 ਪ੍ਰਤੀਸ਼ਤ ਹੈ।
-
ਕੋਵਿਡ-19 ਨਾਲ ਨਜਿੱਠਣ ਦੇ ਲਈ ਮਿਲਣ ਵਾਲੀ ਰਾਹਤ ਸਮੱਗਰੀਆਂ ਦੀ ਵਿਦੇਸ਼ੀ ਸਹਾਇਤਾ ਨੂੰ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਲਈ ਤੇਜ਼ੀ ਨਾਲ ਮਨਜ਼ੂਰੀ ਦਿੱਤੀ ਜਾ ਰਹੀ ਹੈ, ਵੰਡ ਅਤੇ ਭੇਜੀ ਜਾ ਰਹੀ ਹੈ। ਹੁਣ ਤੱਕ ਕੁੱਲ ਮਿਲਾ ਕੇ 11,058 ਆਕਸੀਜਨ ਕੰਸੰਟ੍ਰੇਟਰ, 13,496 ਆਕਸੀਜਨ ਸਿਲੰਡਰ, 19 ਆਕਸੀਜਨ ਉਤਪਾਦਨ ਪਲਾਂਟ, 7,365 ਵੈਂਟੀਲੇਟਰ/ਬਾਈ-ਪੀਏਪੀ ਅਤੇ ਰੇਮਡੇਸਿਵਿਰ ਦੀਆਂ 5.3 ਲੱਖ ਸ਼ੀਸ਼ੀਆਂ ਸੜਕ ਅਤੇ ਹਵਾਈ ਮਾਰਗ ਰਾਹੀਂ ਪਹੁੰਚਾ ਦਿੱਤੀਆਂ ਗਈਆਂ ਹਨ ਜਾਂ ਭੇਜ ਦਿੱਤੀਆਂ ਗਈਆਂ ਹਨ।
https://pib.gov.in/PressReleasePage.aspx?PRID=1719267
ਭਾਰਤ ਸਰਕਾਰ ਨੇ ਹੁਣ ਤੱਕ ਰਾਜਾਂ ਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ 20 ਕਰੋੜ ਤੋਂ ਵੱਧ ਵੈਕਸੀਨ ਖੁਰਾਕਾਂ ਮੁਫ਼ਤ ਮੁਹੱਈਆ ਕਰਵਾਈਆਂ ਹਨ
ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਕੋਲ ਹਾਲੇ ਵੀ 2 ਕਰੋੜ ਤੋਂ ਵੱਧ ਖੁਰਾਕਾਂ ਪ੍ਰਬੰਧਨ ਲਈ ਉਪਲਬੱਧ ਹਨ। ਇਸ ਤੋਂ ਇਲਾਵਾ ਲਗਭਗ 3 ਲੱਖ ਖੁਰਾਕਾਂ ਅਗਲੇ ਤਿੰਨ ਦਿਨਾਂ ਦੌਰਾਨ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਦਿੱਤੀਆਂ ਜਾਣਗੀਆਂ।
https://pib.gov.in/PressReleasePage.aspx?PRID=1719266
ਭਾਰਤੀ ਵਾਯੂ ਸੈਨਾ ਵੱਲੋਂ ਦੁਬਈ ਨੂੰ ਆਕਸੀਜਨ ਕੰਟੇਨਰਾਂ ਦੀ ਢੋਆ-ਢੁਆਈ
ਭਾਰਤ ਵਾਯੂ ਸੈਨਾ ਦੀ ਹੈਵੀਲਿਫਟ ਟ੍ਰਾਂਸਪੋਰਟ ਫਲੀਟ ਮਿਤੀ 22 ਅਪ੍ਰੈਲ 2021 ਤੋਂ ਭਾਰਤ ਵਿੱਚ ਆਪਣੇ ਫਿਲਿੰਗ ਸਟੇਸ਼ਨਾਂ ਤੋਂ ਖਾਲੀ ਕ੍ਰਾਇਓਜੇਨਿਕ ਆਕਸੀਜਨ ਟੈਂਕਰਾਂ ਨੂੰ ਏਅਰ ਲਿਫਟ ਕਰ ਰਿਹਾ ਹੈ ਤਾਂ ਜੋ ਉਹ ਭਰੇ ਜਾ ਸਕਣ ਅਤੇ ਸੜਕ ਜਾਂ ਰੇਲ ਰਾਹੀਂ ਉਨ੍ਹਾਂ ਦੀਆਂ ਮੰਜ਼ਲਾਂ ਤੱਕ ਟ੍ਰਾਂਸਪੋਰਟ ਕੀਤੇ ਜਾ ਸਕਣ। ਇਹੋ ਗਤੀਵਿਧੀ ਹੁਣ ਅੰਤਰਰਾਸ਼ਟਰੀ ਟਿਕਾਣਿਆਂ ਤੇ ਵੀ ਸੰਚਾਲਤ ਕੀਤੀ ਜਾ ਰਹੀ ਹੈ।
https://pib.gov.in/PressReleasePage.aspx?PRID=1719272
ਮਹੱਤਵਪੂਰਨ ਟਵੀਟ
ਸੰਚਾਰ ਤੇ ਸੂਚਨਾ ਤਕਨਾਲੋਜੀ ਮੰਤਰਾਲਾ
ਟ੍ਰਾਈ ਨੇ ਜੁਲਾਈ - ਸਤੰਬਰ, 2020 ਨੂੰ ਖਤਮ ਹੋਈ ਤਿਮਾਹੀ ਲਈ "ਇੰਡੀਅਨ ਟੈਲੀਕਾਮ ਸਰਵਿਸਿਜ਼ ਪ੍ਰਫਾਰਮੈਂਸ ਇੰਡੀਕੇਟਰ ਰਿਪੋਰਟ" ਜਾਰੀ ਕੀਤੀ
ਟੈਲੀਕਾਮ ਰੈਗੂਲੇਟਰੀ ਅਥਾਰਟੀ ਆਫ ਇੰਡੀਆ , ਜੋ ਦੂਰਸੰਚਾਰ ਮੰਤਰਾਲਾ ਦੇ ਟੈਲੀਕਮਿਊਨਿਕੇਸ਼ਨ ਵਿਭਾਗ ਅਧੀਨ ਇਕ ਕਾਨੂੰਨੀ ਅਥਾਰਟੀ ਹੈ, ਨੇ 30 ਸਤੰਬਰ, 2020 ਨੂੰ ਖਤਮ ਹੋਈ ਤਿਮਾਹੀ ਲਈ "ਇੰਡੀਅਨ ਟੈਲੀਕਾਮ ਸਰਵਿਸਿਜ਼ ਪ੍ਰਫਾਰਮੈਂਸ ਇੰਡੀਕੇਟਰ ਰਿਪੋਰਟ" ਅੱਜ ਜਾਰੀ ਕੀਤੀ। ਇਹ ਰਿਪੋਰਟ ਭਾਰਤ ਵਿਚ ਟੈਲੀਕਾਮ ਸੇਵਾਵਾਂ ਦਾ ਇਕ ਵਿਸ਼ਾਲ ਪਰਿਪੇਖ ਉਪਲਬਧ ਕਰਵਾਉਂਦੀ ਹੈ ਅਤੇ ਮੁੱਖ ਮਾਪਦੰਡਾਂ ਅਤੇ ਟੈਲੀਕਾਮ ਸੇਵਾਵਾਂ ਦੇ ਵਧਦੇ ਹੋਏ ਰੁਝਾਨਾਂ ਦੇ ਨਾਲ ਨਾਲ ਕੇਬਲ ਟੀਵੀ, ਡੀਟੀਐਚ ਅਤੇ ਰੇਡੀਓ ਬਰਾਡਕਾਸਟਿੰਗ ਸੇਵਾਵਾਂ ਦੇ ਤਰੱਕੀ ਰੁਝਾਨਾਂ ਨੂੰ 1 ਜੁਲਾਈ, 2020 ਤੋਂ 30 ਸਤੰਬਰ, 2020 ਤੱਕ ਦੇ ਅਰਸੇ ਲਈ ਪ੍ਰਸਤੁਤ ਕਰਦੀ ਹੈ ਅਤੇ ਇਹ ਮੁੱਖ ਤੌਰ ਤੇ ਸਰਵਿਸ ਪ੍ਰੋਵਾਈਡਰਾਂ ਵਲੋਂ ਦਿੱਤੀ ਗਈ ਸੂਚਨਾ ਤੇ ਤਿਆਰ ਕੀਤੀ ਗਈ ਹੈ।
ਰਿਪੋਰਟ ਦੇ ਕਾਰਜਕਾਰੀ ਸੰਖੇਪ ਲਈ ਇਥੇ ਕਲਿੱਕ ਕਰੋ -
https://static.pib.gov.in/WriteReadData/userfiles/Press%20Release%20English%202021.pdf
ਪੂਰੀ ਰਿਪੋਰਟ ਟ੍ਰਾਈ ਦੀ ਵੈਬਸਾਈਟ -  ਉਪਲਬਧ ਹੈ।
ਐਮ ਆਰਐਨਐਮ
(Visitor Counter : 129